Bizmarkovski manevar Putina na granici Ukrajine -- Gospodari lutaka -- Sott.net\nBizmarkovski manevar Putina na granici Ukrajine\nČet, 29 Tra 2021 20:11 UTC\nOklopna vozila ruske vojske ulaze u desantne brodove nakon vježbe na Krimu, Crno more, 23. travnja 2021. godine\nIma li sličnosti između prvog kancelara Nemačkog carstva Ota fon Bizmarka i Vladimira Putina? Aktuelna dešavanja na ukrajinskoj granici pružaju prostor za određene paralele\nVelikan u modernoj evropskoj istoriji sa kojim bi ruski predsednik Vladimir Putin mogao da se uporedi mogao bi biti Oto fon Bizmark, prvi kancelar Nemačkog carstva koji je ujedinio svoju zemlju iz raštrkanih delova. Putin je veoma upoznat sa nemačkom istorijom, kulturom i društvom.\nTakva analogija ima svoja ograničenja, ali sličnosti su upadljive utoliko što Bizmark i Putin dele urođeni konzervativizam i osećanje božanske misije, kao i rešenost da brane postojeći društveni i politički poredak ne bi li sprečili nastajanje hobsovskog rata svih protiv svih. Pa opet, ova dva lidera se nikako ne mogu smatrati divljim reakcionarima, koji su izgubili dodir sa dinamičnim snagama burnih epoha u kojima žive ili su živeli.\nSnažan signal Vašingtonu\nOtuda je važno razumeti naizgled rutinsku izjavu ruskog ministra odbrane Sergeja Šojgua od prošlog četvrtka kojom je najavio odluku o završteku iznenadne provere borbene gotovosti ruskih trupa u Južnom i Zapadnom vojnom okrugu. Na Zapadu se mnogo spekulisalo da je ruska inavazija na Ukrajinu jedna od mogućih opcija.\nU tom kontekstu je Šojgouva izjava došla kao hladan tuš, stvarajući zabunu i promenu raspoloženja na Zapadu. Međutim, kako se prašina slegla, Zapad je nevoljno shvatio da je Putin briljantno nadmudrio SAD i NATO. Paradoks je da su strahovi od neposredne ruske invazije, podstaknuti velikim gomilanjem snaga na istočnoj granici Ukrajine i na Krimu, takođe stvorili osećaj realizma u zapadnom umu, navodeći ga da shvati kako ni Sjedinjene Države ni NATO nisu u poziciji da uđu u rat sa Rusijom radi odbrane Ukrajine.\nJednako tome, i Ukrajina se sabrala i shvatila da je besmisleno provocirati ruskog medveda vodeći se varljivom pretpostavkom da će joj zapadne sile priteći upomoć ako dođe do sukoba. Nakon što je čuo za Šojguovu odluku, ukrajinski predsednik Volodimir Zelenski odmah je na svom Tviter nalogu napisao da pozdravlja "sve korake ka smanjenju vojnog prisustva i deeaskalaciji situacije u Donbasu".\nNaravno, gomilanje ruskih trupa bilo je uznemirujuće. Procene brojnosti variraju od oko 40.000 novih vojnika koji su stacionirani oko Voronježa, nekih 130 kilometara od ukrajinske granice, do procena Evropske unije da se radi o 100.000 vojnika. Analitičari se slažu da je ovo nagomilavanje ruskih trupa bilo najveće od 2014. godine.\nBez obzira na različita objašnjenja Moskve o razmeštanju svojih snaga - da je to bila reakcija na gomilanje ukrajinskih snaga u istočnoj Ukrajini; da je to bila reakcija na preteće ponašanje NATO snaga; i da su trupe jednostavno bile na neplaniranim vežbama - u krajnjem slučaju, ispostavilo se da je to\n"pomalo bila geopolitička pozorišna predstava dizajnirana tako da izvrši pritisak na Kijev i da istovremeno pošalje veoma snažan signal Vašingtonu da Rusija može, i da hoće, da izazove mnogo problema", kako je primetio jedan pronicljivi zapadni analitičar.\nŠojgu je naredio da se povlačenje trupa okonča pre tradicionalnih prvomajskih svečanosti. Da ga citiramo:\n"Do 1. maja 2021. godine, osoblje 58. armije Južnog vojnog okruga, 41. armije Centralnog vojnog okruga, sedme, 76. vazdušno-desantne jurišne i 98. vazdušno-desantne brigade vazdušno-desantnih trupa (vratiće se) u svoja stalna mesta za raspoređivanje."\nAli Šojgu je takođe naredio da teške oklopne jedinice 41. armije ostanu blizu granice sa Ukrajinom "u slučaju da se nešto dogodi" sve do velikih godišnjih vojnih vežbi Zapad 2021, koje treba da budu održane u septembru. Takođe, 56. vazdušno-desantna brigada će ostati na Krimu kako bi se reorganizovala u puk koji će odsada tamo biti stalno stacioniran.\n"Zapad" je godišnja vojna vežba kojom ruske snage simuliraju odbranu otadžbine od napada sa Zapada, tradicionalnog puta invazije, i uključuje mobilizaciju sve tri glavne borbene grupe duž čitavog zapadnog fronta. Drugim rečima, to je zastrašujući prikaz ruske vojne moći duž njenih granica sa NATO-om, koji će biti dobro primećen u Briselu (sedište NATO-a; prim. prev).\nPutinove "crvene linije"\nPovlačenje trupa naznačuje Putinovu spremnost da održi samit sa američkim predsednikom Džoom Bajdenom, koji je ovaj potonji predložio u nedavnom telefonskom razgovoru. U međuvremenu, Pentagon je odustao od ratoborne pozicije, otkazavši razmeštanje dva ratna broda sa krstarećim raketama u Crnom moru, a Velika Britanija je takođe očigledno odsutala od svog plana da pošalje još jedan ratni brod u Crno more. Takođe, diplomatski spor sa Moskvom koji su pokrenule američke i britanske obaveštajne službe sa Češkom kao svojim surogatom takođe se neslavno završio, budući da trenutno čak i zvanični Prag od toga pere ruke.\nKomentar: Nema dokaza o umiješanosti Rusije u eksploziji skladišta municije 2014. kaže češki predsjednik, unatoč tome što je vlada već protjerala 18 diplomata\nPovrh svega Kremlj je bacio rukavicu u lice Vašingtonu izjavom da ima "sve neophodne dokaze" u vezi sa pokušajem državnog udara protiv beloruskog predsednika Aleksandra Lukašenka čiji je cilj bio da se on svrgne sa vlasti i fizički eliminiše.\nKomentar: Jesu li SAD upravo pokušale ubiti Lukašenka?\nBajdenovoj administraciji je poručeno da ne treba da ima sumnje da je Putin povukao nove "crvene linije", koje treba shvatiti ozbiljno. U velikom govoru u Moskvi 21. aprila, Putin je rekao:\n"Zaista ne želimo da spaljujemo mostove. Ali ako neko naše dobre namere pogrešno tumači kao ravnodušnost ili slabost i namerava da spali ili čak digne u vazduh te mostove, trebalo bi da zna da će odgovor Rusije biti asimetričan, brz i žestok... Nadam se da niko neće razmišljati o prelasku "crvene linije" kad se radi o Rusiji. A mi ćemo samostalno određivati gde će one biti povučene u svakom konkretnom slučaju".\nOvo podseća na Bizmarkovu praksu korišćenja radikalnih sredstava u službi ostvarenja konzervativnih ciljeva. Posmatrači su bili iznenađeni kada je nakon čuvene Bitke kod Kenigreca (1866) Bizmark zanemario savete kralja i mišljenje svojih generala i naredio pruskoj armiji da ne napada Beč. Bizmark je bio nepopustljiv u odbijanju da teritorijalno osvoji i ponizi Austriju. Nije želeo da rizikuje intervenciju treće strane.\nBizmarkovi ciljevi su bili su visoko usredređeni. A Evropi je trebalo određeno vreme da shvati da je Bizmark transformisao raspodelu moći u centralnoj Evropi i da je Austrija, vekovima dominantna sila u tom delu starog kontinenta, svedena na silu sekundarnog statusa.\nSlično tome, masovno rusko manevrisanje na ukrajinskim granicama i na Krimu poslednjih nedelja jasno je stavilo do znanja da je Moskva dovoljno vojno superiorna da uguši bilo kakvu besmislenu avanturu ukrajinskih vlasti čiji bi cilj bio promena statusa kvo u Donbasu ili na Krimu. Međutim Putin nije želeo da naredi vojnu intervenciju, jer teritorijalno osvajanje uopšte i nije bio njegov cilj; niti je želeo konfrontaciju sa Zapadom.\nNeuspeh Bajdenove administracije da prepozna ovu geopolitičku stvarnost i suptilne nijanse u novonastaloj situaciji duž ukrajinskih granica i na Krimu "odraz su samoubilačke oholosti i arogancije koja je zahvatila navodne eksperte za saveremenu Rusiju" u Vašingtonu, kao što je nedavno istakao Skot Riter, publicista i bivši obaveštajni oficir američke mornarice.\nFrancuska javnost negodovala je zbog pruske pobede kod Kenigreca i njen zahtev za "osvetom" formirao je deo narativa koji je doveo do Francusko-pruskog rata 1870. godine, uzrokovanog prvenstveno željom Francuske da obnovi dominantni položaj u kontinentalnoj Evropi. Naravno, istoričari se sve do današnjih dana ne mogu složiti oko toga da li je Bizmark namerno isprovocirao Francuze da objave rat Pruskoj ili je prosto koristio okolnosti koje su mu se otvarale. Strateška dvosmislenost oduvek je bila sastavni deo repertoara dalekovidih državnika.\nU svakom slučaju, premda je Putin izjavio da rat nije njegova omiljena opcija, naglasio je da se njegove "crvene linije" ne smeju preći, i da je Rusija ta koja će u "svakom konkretnom slučaju odrediti gde će one biti povučene". Balans moći u Centralnoj Evropi je promenjen.


Demokratska stremljenja Hong Konga - 2004-04-14\n11 aprila, hiljade gradjana su prodefilovale ulicama Hong Konga da bi pokazale svoju podršku demokratiji. Pored mnogih drugih u Hong Kongu, demonstranti favorizuju direktne izbore za izbor administratora Hong Konga i èlanova Zakonodavnog saveta. Sjedinjene Države, kaže zamenik portparola Stejt Departmenta, Adam Ereli, podržavaju "izražene težnje" naroda Hong Konga ka demokratiji:\n"Mi podržavamo izbornu reformu i pravo glasa gradjana Hong Konga i u skladu sa ciljevima Osnovnog zakona i podstièemo dalji dijalog u tom cilju".\nU skladu sa Osnovnim zakonom, Hongkong je specijalna administrativna oblast Kine sa visokim stepenom autonomije. Trenutno administratora bira odbor koji broji osam stotina èlanova. Dvadeset èetiri od šezdeset èlanova hongkonškog Zakonodavnog Saveta je do sada bilo birano, ali taj broj æe porasti na trideset na izborima koji su zakazani za septembar. Ostale zakonodavce biraju poslovne, profesionalne, gradjanske i politièke grupe. U skladu sa èlanom 68 Baziènog zakona Hong Konga, vrhunski cilj je da sve èlanove Zakonodavnog saveta izabere univerzalino biraèko telo. Mnogi zagovornici demokratije kažu da bi isti princip trebalo primeniti na izbor administratora. Poverenje medjunarodne zajednice u Hong Kong, kaže gospodin Ereli, "zasnovano je na vladavini zakona i visokom stepenu autonomije".\n"Dalji uspeh Hong Konga i dalje æe zavisiti od autonomije, koju je vlada u Pekingu predvidela pre gotovo dvadeset godina, kada je uspostavljen princip 'jedna zemlja, dva sistema' i naš cilj je da to podržimo u skladu sa Osnovnim zakonom."\nOd kljuène važnosti za buduænost Hong Konga, kaže zamenik portparola Stejt Departmenta Ereli ”jeste da u njemu postoji potpuno autonomno i otvoreno društvo zasnovano na vladavini zakona.


Izvor: Radio Televizija Vojvodine, 06.Mar.2010, 16:01\nBEOGRAD - Pripadnici Ministarstva unutrašnjih poslova (MUP) lišili su slobode pripadnike grupe za koje se osnovano sumnja da su izvršili krivična dela neovlašćene proizvodnje i stavljanje u promet opojnih droga, nedozvoljeno držanje i nošenje oružja i eksplozivnih materija i udruživanje radi vršenja krivičnih dela, saopšteno je danas iz MUP.\nUprave kriminalističke policije uhapšeni su Aleksandar Stanković (1987), organizator grupe, Aleksandar Milošević (1990), Nikola >> Pročitaj celu vest na sajtu Radio Televizija Vojvodine << Vušović (1990), Petar Jugović (1990), Božidar Saboljević (1992), Stanko Nikolić (1973), te maloletni M. D. (1992) i L. C. (1993).\nPrilikom lišenja slobode kod osmorice su pronađeni heroin, ekstazi, vagica za merenje, četiri pištolja i dva revolvera.\nZa Milinkom Brašnjović (1982), članom ove organizovane grupe policija intenzivno traga, navodi se u saopštenju.\nPostoje osnovane sumnje da je Aleksandar Milošević, 26. februara ove godine, na očigled većeg broja građana, u naselju Medaković, zajedno sa Milinkom Brašnjovićem (1982), ispalio više projektila kroz prozor automobila V. K. verujući da pucaju u jednog od članova suparničke ekipe.\nSumnja se da se radi o osveti, jer su u aprilu 2009. u kafani " Žuta greda" imali obračun sa suparničkom ekipom kada je Milošević je teško ranjen.\nProtiv Miloševića i Brašnjovića biće podneta krivična prijava za krivično delo pokušaj ubistva.\nTakođe, postoje osnovane sumnje da je i pokušaj ubistva Vladimira Durakovića (1986) u februaru ove godine, delo uhapšene grupe.\nPolicija nastavlja rad na rasvetljavanju svih događaja u vezi sa zavađenim kriminalnim grupama.\nOsumnjičeni će, uz krivičnu prijavu biti predati dežurnom istražnom sudiji Višeg suda u Beogradu, navodi se u saopštenju MUP.\nVesti-online.com: Uhapšeni osumnjičeni za pogrešno upucavanje u Medakoviću\nSrbijaNet.rs: Uhapšeno osam osoba zbog dilovanja droge\nVesti-online.com: Uhapšeni osumnjičeni za pogrešno upucavanje\nIzvor: NaDlanu.com, 06.Mar.2010\nBEOGRAD, 6. marta 2010. (Beta) - Policija je uhapsila višečlanu grupu osumnjičenu za proizvodnju i trgovinu droge, oružja i eksplozivnih materija, saopštilo je danas Ministarstvo unutrašnjih poslova (MUP) Srbije. Pripadnici Uprave kriminalističke policije uhapsili su organizatora grupe Aleksandra...\nUhapšena osmočlana grupa\nIzvor: Večernje novosti, 06.Mar.2010\nPripadnici MUP lišili su slobode pripadnike grupe za koje se osnovano sumnja da su izvršili krivična dela neovlašćene proizvodnje i stavljanje u promet opojnih droga, nedozvoljeno držanje i nošenje oružja i eksplozivnih materija i udruživanje radi vršenja krivičnih dela\n06.Mar.2010: Radio Televizija Vojvodine\nDan pre: 05.Mar.2010\nDan posle: 07.Mar.2010


новембар 2016 - Fashion Company\nMANGO TOKYO JOURNEY\nŠpanski brend MANGO je predstavio poslednji nastavak video triptiha koji oslikava putovanje inspirisano različitim aspektima ličnosti – modernošću, ženstvenošću i pozitivnošću. Glavna junakinja je glumica, pevačica i modna muza Alma Jodorowsky....\nReplay predstavlja TOUCH - novi jeans za žene koji unosi pometnju sa neverovatnim stepenom glatkoće sačinjen od bogate atraktivne tkanine. Inovacija je jednostavna – izgled i osećaj koji pruža su savršeno sinhronizovani sa njegovom funkcionalnošću. Upravo na takav način se ponaša Replay TOUCH....\nSamo u periodu od 25. do 27. novembra u prodavnicama FASHION COMPANY 20% popusta na kolekciju jesen/zima 2016. u okviru akcije BLACK FRIDAY weekend....\nMANGO – BLACK FRIDAY WEEKEND\nSamo u periodu od 25. do 27. novembra u MANGO prodavnicama 20% popusta na kolekciju jesen/zima 2016. u okviru akcije BLACK FRIDAY weekend. Akcija se ne odnosi na artikle koji su na popustu ili promociji. Očekujemo vas u našim radnjama u Beogradu, Novom Sadu i...\nAkcija “Ogrebi & Osvoji popust” u prodavnicama Fashion Company do 21. decembra vam omogućava da dobijete od 10 do 50% popusta koji se obračunavaju na aktuelne cene proizvoda iz kolekcije jesen/zima 2016. godine. Akcija se odnosi i na selektovane artikle koji se nalaze u okviru...\nMANGO – THE DUSK CLUB – DECEMBARSKA KAMPANJA\nDecembarska kolekcija španskog brenda MANGO ilustruje party bez kraja u dekadentnom francuskim dvorcu. Čipka i providni materijali postaju esencijalni modni začini. Muški i ženski stil se kombinuju dodajući prefinjenost kostimima idealnim za noć bez vremenskog ograničenja....\nZa potrebe novogodišnje kampanje, poslednje GUESS-ovo zaštitno lice - Hailey Baldwin – reprizira svoju ulogu sa Stefanom Salom, kome je ovo debi kada su advertajzing kampanje u pitanju. Snimljena u Palm Springsu, kampanja prikazuje mladi par u otvorenom smirenom prostoru u prirodnim nonšalantnim pozama....\nGIGI HADID U NOVOGODIŠNJOJ TOMMY HILFIGER KAMPANJI\nTommy Hilfiger je predstavio novogodišnju advertajzing kampanju, „Hilfiger Holiday Voyage“ sa supermodelom i brend ambasadorkom Gigi Hadid u glavnoj ulozi, kojoj društvo pravi Francisco Lachowski. Kampanja je nastala u Njujorku, a fotografije potpisuje Gregory Harris. U fokusu je novogodišnji party sa nautičkom temom pod nazivom...\nRAFAEL NADAL PONOVO GLAVNA ZVEZDA KAMPANJE ZA TAILORED BY TOMMY HILFIGER\nAmerička modna kuća Tommy Hilfiger objaviljujeda je međunarodna teniska zvezda i brend ambasador, Rafael Nadal, zaštitno lice jesenje kampanje za Tommy Hilfiger Tailored kolekciju. Kampanja predstavlja Nadala koji nosi modele Tommy Hilfiger Tailored THFLEX u tri posebne prilike, demonstrirajući višestranost dizajna, komfor i pokretljivost....\nSTRETCH DENIM & JACKET by GUESS\nNovi Guess denim predstavlja multipokretnu strech tehnologiju koja pruža savršeni osećaj slobode sa odličnim performansama. Materijal je napravljen od moćne mešavine elastičnih vlakana i češljanog pamuka. Omogućava veoma mekani osećaj elastičnosti i dostupan u savršenim krojevima za svaki dan....


Ponedeljak, 11. 6. 2007.\nVrtić na Miljakovcu prokišnjava, a novca za rekonstrukciju nema\n"Izvorčić" pun vode\nVeć desetak godina zaposleni i nadležni u PU "Rakovica" suočavaju se sa problemom mokrih zidova, ali i pucanja temelja na ovom objektu, jer je sagrađen na klizištu\nRoditelji mališana beogradskog vrtića "Izvorčić" na Miljakovcu, protekle nedelje bili su neprijatno iznenađeni slivanjem vode niz zidove prostorija u kojima su ostavljali svoju decu na celodnevni boravak. Mnogi od njih postali su vidno zabrinuti i za bezbednost svoje dece zbog priča koje kruže tim delom prestonice o proklizavanju stambenih objekata u blizini izvora.\n- Zaista je bilo tužno gledati čistačice koje hodnikom skupljaju kišnicu. Zašto ne apelujete na gradske vlasti da obiđu beogradske vrtiće, umesto što troše pare na razna putovanja - rekla nam je jedna od ogorčenih majki dok je oblačila svog četvorogodišnjaka.\nVrtić "Izvorčić" sagrađen je sedamdesetih godina na zemljištu iznad miljakovačkog izvora. Već desetak godina zaposleni i nadležni u PU "Rakovica" suočavaju se sa problemom pucanja temelja na ovom objektu. Međutim, zbog nedostatka novca, do sada su rađene samo sitne sanacije.\n- Zgrada vrtića prokišnjava već duže vreme. Kako nemamo dovoljno novca za kompletnu rekonstrukciju, tražili smo pomoć od Sekretarijata za socijalnu i dečju zaštitu. Koliko sam upoznata, mi smo prvi na listi za sanaciju predškolskih objekata u toku ove godine. Zgrada je sagrađena na klizištu te je stoga potrebno ojačati temelje. Mi smo jednu sobu ispraznili radi sigurnosti dece i premestili ih u prostoriju koja je do tada bila dnevni boravak - izjavila je za Glas Radmila Aranđelović, direktorka PU "Rakovica".\nPrema rečima Mirosinke Prodanović, zamenice sekretara za socijalnu i dečju zaštitu, radovi na rekonstrukciji miljakovačkog vrtića "Izvorčić" obuhvatiće sanaciju dela objekta na kome je došlo do sleganja ravnih delova: krova, zidova, podova; zatim kompletna zamena vodovodne i kanalizacione mreže.\nTakođe planira se i zamena fasadne i dela unutrašnje stolarije, sanitarnih čvorova i trotoara. Kako Glas saznaje, predaja projekta investitoru očekuje se sredinom jula ove godine, posle čega će Sekretarijat sprovesti postupak javne nabavke. Procenjena projektantska vrednost radova je oko 60 miliona dinara.\nPitanje legalizacije stotinak kuća u Ledinama još nerešeno\nUskoro će se formirati studentska ekološka organizacija


Bošnjačko vijeće u Crnoj Gori: Država mora da se oslobodi krivice za deportaciju izbjeglica - Bošnjačko vijeće u Crnoj Gori\n05/25/2022 Vijesti 0\nPovodom 30. godina od deportacije bosansko-hercegovačkih izbjeglica iz Crne Gore 1992. godine, Bošnjačko vijeće poziva nadležne organe pravosuđa da se ovaj kao i drugi slučajevi ratnih zločina ponovo aktueliziraju i pravosnažno okončaju.\nCrna Gora je platila naknadu štete porodicama žrtava ali nije obezbijedila krivičnu pravdu u ovom slučaju – rasvijetlila zločin i došla do nalogodavaca i direktnih izvršilaca.\nPozivajući se na ponovljene ocjene Evropske komisije (EK) da Crnoj Gori i dalje nedostaju rezultati procesuiranja ratnih zločina, podsjećamo da ovaj zločin, ni poslije tri decenije nije procesuiran u skladu s međunarodnim niti domaćim pravom kako bi se svi koji su u njemu na bilo koji načun učestvovali priveli pred lice pravde.\n„Jedini grijeh deportovanih bilo je njihovo bošnjačko ime i prezime koje su dobili rođenjem. Ovaj zločin i dalje predstavlja dvostruku mrlju na obrazu države Crne Gore koja se u svojoj istoriji ponosila čojstvom. Prvo zato što su nedužni ljudi deportovani dželatima, a drugo što zločin posredno – u kontinuitetu traje 30 godina i što još niko nije adekvatno kažnjen za stradanje civila koji su u našoj državi potražili spas.“ izjavio je član Bošnjačkog vijeća dr Bejto Šahmanović.\nBošnjačko vijeće u potpunosti podržava ideju i zahtjeve pojedinih subjekata i NVO organizacija koje se zalažu za izgradnju adekvatnog spomen obilježja u Herceg Novom, što je želja porodica stradalih i pravednih građana, da se na taj način pošalje poruka da se nikad više ne desi ovakav grijeh u Crnoj Gori.\nCrnogorska policija, u maju 1992. godine, nezakonito je uhapsila najmanje 66 osoba, civila, starosti od 18 do 66 godina, koji su u Crnu Goru izbjegli od rata u Bosni i Hercegovini, i predala ih vojsci bosanskih Srba da im posluže za razmjenu ratnih zarobljenika. U stanici policije u Herceg-Novom je bio sabirni centar u koji su privođeni i iz drugih gradova.\nSvi ubijeni su bili Bošnjaci, ne postoji podatak da je neko od deportovanih druge nacionalnosti. Trideset godina nakon zločina, pronađeni su i identifikovani posmrtni ostaci samo osmero ljudi, dok se ostali vode kao nestali, a ne zna se pouzdano ni mjesto na kome su stradali.\nNemaju ni groba ni mramora – spomenika, ali nećemo dopustiti da budu zaboravljeni!\nDanašnjem skupu prisustvovali su i predsjednik IO Bošnjačkog vijeća u Crnoj Gori, g-din Mirsad Rastoder, potpredsjednik BVCG i predsjenik opštine Plav Nihad Canović, član BVCG dr Bejto Šahmanović, ministri pravde i rada i socijalnog staranja Marko Kovač i Admir Adrović, kao i ministar bez portfelja Adrijan Vuksanović. Takođe, skupu u Herceg Novom je prisustvovao i reis IZCG Rifat ef.Fejzić, kao i predstavnici drugih organizacija i članovi porodica ubijenih.


Ekolozi izbačeni jer su protiv gradnje elektrana na Limu – Vaš obnovljivi izvor informacija – Energis\nEkolozi izbačeni jer su protiv gradnje elektrana na Limu\nPredstavnici NVO iz Crne Gore izbačeni su iz Privredne komore Beograda pošto su na javnoj raspravi o gradnji hidroelektrana na Limu pitali zašto nisu pozvani predstavnici Vlade Crne Gore i zašto Crnoj Gori srpska vlada i kompanija REW nisu dostavile podatke o energetskoj dozvoli. Sa njima su se solidarisali predstavnici srpskih NVO koje se protive\nPredstavnici NVO iz Crne Gore izbačeni su iz Privredne komore Beograda pošto su na javnoj raspravi o gradnji hidroelektrana na Limu pitali zašto nisu pozvani predstavnici Vlade Crne Gore i zašto Crnoj Gori srpska vlada i kompanija REW nisu dostavile podatke o energetskoj dozvoli.\nSa njima su se solidarisali predstavnici srpskih NVO koje se protive gradnji hidroelektrana, pa su izašli iz sale. Oko 50.000 građana Prijepolja potpisalo je peticiju protiv gradnje brana na Limu, a protiv njih je i više crnogorskih NVO, jer bi, kako tvrde, izgradnja brana potopila dio teritorije Crne Gore.\nCrnogorsko Ministarstvo održivog razvoja i turizma zatražilo je od predstavništva ESPOO konvencije u Srbiji studiju uticaja na životnu sredinu i ostale dokumente u vezi s gradnjom elektrana.\nZoran Veljković iz srpskog Ministarstva energetike demantovao je da će izgradnja elektrana uticati na tok Lima u Crnoj Gori. Ministarstvo energetike Srbije će uskoro razgovarati sa predstavnicima resornog ministarstva u Crnoj Gori o planovima gradnje hidroelektrana, izjavio je pomoćnik ministra energetike Hranislav Stojković.


KS: Odobreno zapošljavanje 528 osoba s biroa – TVSA.BA\nNaslovna/Vijesti/Biznis/KS: Odobreno zapošljavanje 528 osoba s biroa\nKS: Odobreno zapošljavanje 528 osoba s biroa\nSrijeda, 11 Novembra 2020, 10:54\nOdobreno je zapošljavanje 528 osoba sa evidencije nezaposlenih Javne ustanove „Služba za zapošljavanje Kantona Sarajevo”, saopćeno je iz te službe.\nPrema navodima u saopćenju, Upravni odbor Službe je 5. novembra usvojio tri liste po raspisanim javnim pozivima, i to: Program sufinansiranja zapošljavanja odgovarajućeg stručnog kadra za rad s djecom s poteškoćamau razvoju, koji omogućava zapošljavanje 51 nezaposlene osobe, a vrijednost programa iznosi 326.400 KM, Program sufinansiranja zapošljavanja “Posao za sve”, koji omogućava zapošljavanje 151 nezaposlene osobe, a vrijednost programa je 1.449.600 KM, kao i Program javnih radova koji omogućava zapošljavanje 326 nezaposlenih osoba, a vrijednost je 576.915 KM.\nListe su nakon usvajanja od Upravnog odbora Službe za zapošljavanje Kantona Sarajevo proslijeđene putem Ministarstva za rad, socijalnu politiku, raseljena lica i izbjeglice na odobrenje Vladi Kantona Sarajevo koja ih je jučer odobrila. Tiime su se stekli uslovi za potpisivanje ugovora sa poslodavcima o angažovanju nezaposlenih osoba sa biroa Javne ustanove „Služba za zapošljavanje Kantona Sarajevo” Sarajevo.\nOdobrenim programima bit će zaposleno ukupno 528 nezaposlenih osoba i Javna ustanova „Služba za zapošljavanje Kantona Sarajevo ” Sarajevo je za ovu namjenu izdvojila ukupno 2.352.915 KM.\nIstovremeno, ta ustanova trenutno realizira program zapošljavanja medicinskog kadra, 102 nezaposlene osobe, a vrijednost programa iznosi 1.105.122 KM.\nAktivnošću Javne ustanove „Služba za zapošljavanje Kantona Sarajevo ” , Upravnog odbora te ustanove, Ministarstva za rad, socijalnu politiku, raseljena lica i izbjeglice i Vlade Kantona Sarajevo, u posljednjih deset dana su odobreni i realiziraju se programi u vrijednosti 3.458.037 KM, koji će rezultirati angažmanom 630 nezaposlenih osoba s biroa Javne ustanove „Služba za zapošljavanje Kantona Sarajevo”.\nPIC i međunarodne organizacije pozivaju na integritet i transparentnost izbora


Time je praktično dokazano da deca ubedljivo najređe obolevaju od ovog virusa i da ga veoma teško i retko prenose.\nDosadašnja statistika pokazuje da među obolelima od Covida-19 širom sveta manje od dva odsto čine deca, slučajevi sa teškim simptomima su veoma retki, dok je smrtnost među najmlađima uglavnom stvar izolovanih incidenata.\nDeca ne prenose virus na stariju populaciju?\nMeđutim, nemački naučnici su sada dokazali da deca ne samo što ne pokazuju simptome korone već nisu ni prenosioci virusa među sobom i, što je još važnije, na stariju populaciju.\nUniverzitetska bolnica u Drezdenu uradila je u maju i junu istraživanje na 1.500 učenika uzrasta od 14 do 18 godina i na 500 nastavnika, i to isključivo u školama gde se virus prethodno pojavio.\nImunolog prof. dr Jelena Vojinović kaže da je kod dece klinička slika daleko lakša i da je infekcija pet puta manja nego kod odraslih\n- Pokazalo se da su samo kod 12 učenika i nastavnika pronađena antitela na koronu, što je pokazatelj da su preležali virus. To je oko 0,6 odsto. Ovi podaci jasno pokazuju da deca ne samo da nisu prenosioci virusa već predstavljaju neku vrstu kočnice za njegovo širenje. Zbog toga škole i vrtići nisu mesta gde bi moglo tako lako da dođe do širenja epidemije - rekao je profesor Rajnhard Berner, vođa tima koji je radio ovo istraživanje.\nNemačka je otvorila škole još u maju, mada se i dalje vodi rasprava o ulozi koju deca mogu igrati u širenju virusa na ugrožene odrasle osobe kod kuće, kao i na starije nastavnike i školsko osoblje.\nŠta kažu naši lekari\nImunolog prof. dr Jelena Vojinović kaže da je kod dece klinička slika daleko lakša i da je infekcija pet puta manja nego kod odraslih.\n- Teža klinička slika podrazumeva upale krvnih sudova i sistemskog zapaljenskog odgovora koje liči na Kavasaki sindrom koji se pominjao, pored toga sretali smo i pneumonije i respiratorni distres, ali srećom, ne kod velikog broja. Suština je da manji procenat dece dobija težu kliničku sliku, infekcija je pet puta manja nego kod odraslih. Imunski odgovor kod dece je takav da efikasnije savlađuju infekciju i tu je njihova prednost. Ipak, postoje svakako i oni sa genetskom urođenom greškom u regulaciji imunskog odgovora, kada su u većem riziku za razvoj teške kliničke slike - objašnjava dr Vojinović.\nOna dodaje da deca prilikom infekcije ne stvaraju veliki broj antitela.\n- I kod odraslih i kod dece čak i nakon potvrđene preležane infekcije samo kod 30 ili 40 odsto njih možemo da potvrdimo prisustvo antitela. Dakle, antitela i njihovo prisustvo ne mogu biti mera prokuženosti do kraja i to je veliki problem. Kod dece je imunitet takav da oni ne stvaraju preveliku količinu antitela jer to sa uzrastom dolazi - objašnjava dr Vojinović.\nDosadašnja statistika pokazuje da među obolelima od Covida-19 širom sveta manje od dva odsto čine deca, slučajevi sa teškim simptomima su veoma retki, dok je smrtnost među najmlađima uglavnom stvar izolovanih incidenata\nRukovodilac dečje klinike KBC "Dragiša Mišović" dr Olivera Ostojić objasnila je da decu treba voditi kod lekara kada su roditelji ili najuža familija pozitivni na Covid, ako dete pritom ima temperaturu, malaksalo je, ima gušobolju, žali se na glavobolju, počinje da kašlje ili je lošeg opšteg stanja. Vrlo je važno da tokom epidemije nikako ne lečite decu na svoju ruku.\n- Naši pacijenti po protokolima i uputstvima prvo idu u dom zdravlja da im obave osnovne laboratorijske i rentgentske analize i ako je prisutna dugotrajnija temperatura ili upala pluća, upućuju decu kod nas na bolničko lečenje gde mi dodatno trijažiramo da li je dete zaista za bolnicu ili može da ide sa terapijom u kućnu izolaciju - izjavila je dr Ostojić.\nImuni odgovor kod dece drugačiji nego kod odraslih, ali neke tvrdnje ne stoje\nImunitet se dakle ne stiče samo putem antitela, nego je više zasnovan na ćelijskom odgovoru, objašnjava imunolog.\n- Imuni odgovor kod dece je potpuno drugačiji nego kod odraslih, oni na brži i efikasniji način uspevaju da iskontrolišu infekciju. Kod dece je primećeno da samo 50 odsto njih ima respiratorne tegobe, druga polovina ima digestivne tegobe. Treba istaći da je kod dece mnogo zastupljeniji oralno-fekalni način prenosa koji mi beležimo i na drugim virusnim infekcijama. Ono što je još karakteristično jeste da deca bolje savladavaju infekciju i da su kraće vreme potencijalni prenosioci, ali da baš sasvim nisu prenosioci među sobom i prema drugima, to ne stoji. Dakle, deca su prenosioci kao i svaka druga osoba, s tim što bolje reaguju, kraće vreme su prenosioci i uglavnom ne razvijaju težu kliničku sliku, mada svakako ima i primera kada se i to beleži - objašnjava dr Vojinović.\nVIDEO: Osnovne mere kojih se treba pridržavati u cilju zaštite od virusa kovid-19\nJa mislim da niko od vas nema pojma o zivotu...\nljudi ne lupajte više kada nemate pojma


Mini klub Srbije do Niša - Jun 2020. - Autoslavia\nDvanaesta Balkanska Minijada trebalo je ove godine da okupi svoju međunarodnu Mini porodicu na putovanju do Kladova. Usled svima poznatih okolnosti koje su zadesile ceo svet, Minijada je pomerena za narednu godinu na žalost svih njenih vernih učesnika, ali je zato Mini klub Srbije odlučio da tradicionalni poslednji vikend juna ne ostane prazan na njihovom kalendaru.\nSa oko petnaestak Minija, familija koja okuplja ove britanske klasike okupila se na Petrol pumpi kod Ade Ciganlije rano izjutra 27. juna. Plan je bio jasan, natočiti gorivo sponzora i oko 9 krenuti na put Niša gde ih je na centralnom gradskom trgu čekao skup različitih oldtajmera u organizaciji Oldtajmer kluba Niš čiji su čelnici takođe članovi Mini kluba.\nDruženje u subotu i nedelju uključilo je i posetu brdu Čegar gde se odigrala čuvena bitka tokom I Svetskog rata i Vespa kafeu u samom gradskom jezgru. Iako smo ih ove godine samo ispratili iz Beograda, uz dobru volju članova kluba donosimo vam i nekolicinu fotografija sa ovog putovanja.\nAutori fotografija: Miloš Nikodijević i članovi Mini kluba Srbije\nbalkanska minijadačegarfeaturedmini klub srbijeminijadaoldtajmer klub nispetrol


Tramp šalje dodatne trupe na Bliski istok – Kakanj-X\nTramp šalje dodatne trupe na Bliski istok\nNa 24 maj, 2019 110\nZvanični predstavnici administracije su saopštili da će poslati između dvije i tri hiljade vojnika. Kako se navodi, američke vlasti takođe planiraju da izdvoje milijarde dolare za isporuke oružja saveznicima u regionu.\nTrenutno se u Iraku, Avganistanu i Siriji nalazi oko 20.000 američkih vojnika, ne uzimajući u obzir kontingente na brodovima i oficire avijacije.\nPodsjetimo, SAD su 23. maja saopštile da su spremne za rat sa Iranom. Ipak, nešto ranije Tramp je priznao da ne želi da ratuje sa Iranom,prenose Nezavisne\nTada su dvije eskadrile američkih razarača uplovile u Persijski zaliv zbog zaoštravanja odnosa Vašingtona i Teherana. Prije toga, američka vojska u Iraku je podignuta u stanje visokog stepena pripravnosti zbog “potencijalne iranske agresije”.\nBježao od policije, u punoj brzini preletio kružni tok, pa se zakucao u drugo vozilo\nMladić iz Velikog Gradišta snimao odnos sa djevojčicom (7): Policija…\nDječaka iz Neuma roditelji izbacili iz stana: Spava u autu ispred…\nPrev\tNext 1 of 5.004


BEOGRAD – Ubjedljiva većina vlasnika i menadžera srpskih i kosovskih kompanija ocjenila je opštu poslovnu klimu negativno, ocjenama 1 i 2 na skali od 1 do 5, ali istovremeno ističu da postoji potencijal za poslovnu saradnju, pokazalo je istraživanje objavljeno u publikaciji “Stepen saradnje poslovnih zajednica iz Srbije i sa Kosova”.\nVećina srpskih i kosovskih kompanija, njih 57 odsto, smatra da klima za poslovnu saradnju među njima nije dobra, a oko 43 odsto vjeruje da potencijal postoji i da saradnja može biti znatno poboljšana, rezultati su istraživanja o stepenu poznavanja i obavještenosti poslovne zajednice o dijalogu Beograda i Prištine, uz posredovanje EU.\nTa mjera je, kaže tim srpskih i kosovskih istraživača, imala negativni uticaj na samu poslovnu saradnju, jer je dovela do njenog radikalnog smanjenja i visoke politizacije te teme, kao i do potpunog zamrzavanja Briselskog dijaloga.\nNa pitanje o uticaju taksi od 100 odsto na uvoz robe iz Srbije i BiH na poziciju kompanije na tržištu, 17,5 odsto analiziranih srpskih kompanija je odgovorilo da je dugoročna pozicija na tržištu ugrožena, 55 odsto kaže da su takse dovele do gubitka tržišta u kratkom roku, ali da dugoročna pozicija na tržištu nije ugrožena, dok je 22,5 odsto odgovorilo da ova mjera nije direktno uticala na njihovo poslovanje.\nKosovske kompanije su se suočila sa teškoćama nakon uvođena taksi, narocito na početku, pa je tako, kako se navodi u istraživanju, 41 odsto kompanija imalo kratkoročne gubitke, ali su bile u stanju da se oporave i dugoročno posmatrano njihova pozicija na tržištu nije ugrožena, 8,33 odsto kompanija je izjavilo da je dugoročno njihova pozicija na tržištu ugrožena, dok 33 odsto kompanija kaže da njihovo poslovanje nije pretrpilo velike promjene.\nRezultati istraživanje su pokazali da 62 odsto kosovskih kompanija smatra da im saradnja sa srpskim firmama donosi koristi, 17 odsto smatra da su efekti te saradnje negativni, a 21 odsto da ta saradnja nema nikakav uticaj na učinak njihove kompanije. Većina anketiranih kosovskih kompanija, koji ukupan efekat saradnje sa srpskim firmama vide kao negativan, nisu mogli da navedu konkretne razloge za takvu tvrdnju.\nU publikaciji se navodi da su kompanije nedovoljno obavještene o sporazumima zaključenim u okviru dijaloga, a većina je izjavila da sporazumi ne utiču na njihovo poslovanje, osim Sporazuma o slobodnom kretanju ljudi i roba.\nIstraživanje je sprovedeno u saradnji Foruma za etničke odnose, Privredne komore Srbije i Privredne komore Kosova i Instituta za razvojnu politku, a uz podršku European External Action Service – EEAS. Tanjug\nTagovi: saradnjasrpske i kosovske kompanije


RTS :: Tomane: Jedan od najlepših golova u karijeri\nFudbal Tomane: Jedan od najlepših golova u karijeri\nnedelja, 08. dec 2019, 09:24 -> 16:17\nFudbaler Crvene zvezde Antonio Tomane rekao da je njegov gol u pobedi protiv Spartaka jedan od najlepših koje je postigao u karijeri.\nZvezda je u 20. kolu Superlige slavila protiv Subotičana sa 3:1 posle preokreta, a Tomane je u 51. minutu "makazicama" postigao pogodak kojim su crveno-beli uzeli tri boda.\n"Fenomenalan pogodak i jedan od najlepših u karijeri. Želim da zahvalim i kapitenu Marku Marinu za odličnu asistenciju. Nije mi prvi put da postignem gol na ovaj način. Probao sam i u prvom poluvremenu, međutim lopta je bila malo visoka, pa je nisam zahvatio na pravi način", rekao je Tomane za klupski sajt.\nPortugalac je istakao da je ova pobeda izuzetno bitna za crveno-bele.\n"Važna tri boda. Ovom pobedom osigurali smo jesenju titulu i veoma sam srećan zbog toga. Razlika je evidentna i mislim da smo i ovim trijumfom pokazali da smo najbolja ekipa u Srbiji. Cela ekipa se podigla posle utakmice sa Bajernom. Zahvalio bih i navijačima koji su ponovo bili uz nas svih devedeset minuta."\nNapadač je izneo utiske pred odlučujući meč sa Olimpijakosom u Ligi šampiona.\n"Najbitnija utakmica u sezoni. Moramo biti maksimalno fokusirani i koncentrisani, jer nas i pobeda i nerešeno vode ka evropskom proleću. Očekujem drugačiju utakmicu nego u Beogradu. Imali smo uspone i padove od tada, ali spremno dočekujemo duel i verujem da ćemo obradovati navijače", zaključio je Tomane.


Sport | NSU\nDEJVIS KUP: Srbija zakazala okršaj sa Hrvatskom\nProtivnik teniskoj reprezentaciji Srbije u polufinalu Dejvis kupa biće Hrvatska. Taj duel na programu je u petak od 16.00. Obe selekcije praktično računaju na sigurne bodove – Srbija na Novakov, a...\nJokić “srbovao” u provodu po Majamiju: Ameri mu pustili “BOŽE PRAVDE”\nNikola Jokić je nakon pobede nad Majamijem sa nekoliko saigrača i braćom posetio jedan od noćnih klubova u tom gradu. Nagetsi su i imali razlog za slavlje pošto su prekinuli...\nSREĆA NAJMLAĐIH DIRNULA SVE PRISUTNE! UDOVIČIĆ POSETIO APATIN I SOMBOR: ‘Nastavljamo sa ulaganjima u...\nMinistar omladine i sporta Vanja Udovičić posetio je danas Apatin i Sombor i otvoreno razgovarao sa predstavnicima lokalnih samouprava i mladim sportistima o aktuelnim uslovima za bavljenje sportom u...\nBRAĆA ČUVALA LEĐA! JOKIĆ: Ja sam igrao u Srbiji brate, voleo bih da možete...\nJokićeva braća, Strahinja i Nemanja ispratili su sa tribina meč Majamija i Denvera. Njih dvojica su u društvu košarkaškog menadžera Miška Ražnatovića gledala utakmicu i bili u "pripravnosti" ako treba...\nJokić jači od publike i “vreline” Majamija: Dabl-dabl Srbina\nSrpski košarkaš Nikola Jokić vodio je Denver Nagetse do pobede nad Majamijem na Floridi 120:111 u NBA ligi. Pred skoro 20.000 navijača i prvi put protiv Majamija još od sukoba...\nDRAMA HRVATSKIH VATERPOLISTA NA LETU IZ BEOGRADA: Igrači vrištali, plakali, povraćali, hteli da iskoče...\nVaterpolisti Juga iz Dubrovnika želeće što pre da zaborave boravak u Beogradu i utakmicu protiv Novog Beograda u regionalnoj ligi. Ne samo da su izgubili sa 14:10, već su preživeli...\nPobuna srpskih vaterpolista: Ovo nije ni normalno ni sportski!\nOvakav sistem regionalnog takmičenja u vaterpolu nikada više ne sme se ponoviti zbog zdravlja igrača. Miloš Ćuk bio je iscrpljen nakon utakmice sa Crvenom zvezdom koja je za Radnički došla posle meča...\nJokićeva braća dolaze na “revanš” tuče u Majami: Igrač “Hita” poslao oštru poruku Strahinji...\nKošarkaš Majamija Udonis Haslem govorio je o meču njegove ekipe protiv Denvera 30. novembra. Sve oči biće uprte u Nikolu Jokića, koji je na poslednjoj utakmici ovih timova imao sukob...\nSrpski rukomet trenutno ne stoji baš najbolje, kako klupski tako i reprezentativni, a nove nemile scene "dolivaju ulje na vatru". Na utakmici Vrbas – Kolubara izbila je velika tuča. U okviru...\nMuška košarkaška reprezentacija Srbije od 15.30 sati igra u Monsu protiv Belgije, u kvalifikacijama za Svetsko prvenstvo 2023. godine. Srbija je u Belgiju otputovala posle pobede protiv Letonije (101:100), a...\n123...47Stranica 1 od ukupno 47


Vesti online / Vesti / Srbija / Vučić: Neka kažu da nema poglavlja, ja Gazivode ne dam\n13:02 >> 13:43h\nPremijer Srbije Aleksandar Vučić izjavio je da će sa komesarom za proširenje EU Johanesom Hanom razgovarati o tome šta je konkretno razlog za neotvaranje poglavlja u pregovorima Srbije i EU, poručivši da to sigurno nije zbog Briselskog sporazuma, za koji tvrdi da je naša strana sve implementirala.\nNeka EU kaže gde je problem: Aleksandar Vučić\nVučić je rekao da očekuje otvaranje poglavlja u pregovorima sa EU najkasnije u septembru, da će se boriti da to bude u junu, ali da naravno to ne može da garantuje.\n- Vi znate da sam ja pesimističan čovek i očekujem da to bude najkasnije u septembru, nadam se u junu, a možda ne bude ni tad - rekao je on.\nOn je novinarima u pauzi konferencije Saveta stranih investitora "Rijaliti ček" rekao da još nije formirana Zajednica srpskih opština, na čijem formiranju on insistira od početka.\nNavodeći da će sa Hanom razgovarati o tome šta je Srbija do sada uradila, premijer je primetio da je sve pitanje dijaloga sa Prištinom, poručivši:\n- Nemojte da nam kažete da poglavlja nisu otvorena zbog Briselskog sporazuma, šta je to što Srbija iz tog sporazuma nije ispunila? Kažite lepo da je problem u nečem drugom - što nećeš da daš 100 odsto Gazivoda, ja neću da dam. Neka kažu da zbog toga nema otvaranja, ja to neću da potpišem. Ili neka nađi drugog premijera - poručio je Vučić.\nVučić je rekao i da je Beograd nudio 50-50 odsto odnos vlasništva, ali da Priština to nije prihvatila, dodajući da je iz Briselskog sporazuma ostalo šest od 15 tačaka i ponovio da se one tiču ZSO.\n- Uradili smo i ono što je najteže za Srbiju, a to je plan o pravosuđu i to smo potpisali - poručio je Vučić.\nTeško ćemo se izboriti s privatizacijom\nPremijer Srbije izjavio je da najveći problem u Srbiji predstavlja privatizacija i da nije siguran kako će uspeti da se izbore sa tim, s obzirom da ne postoji dovoljna podrška za taj posao.\n- Najveći problem je onaj sa kojim će se suočavati Sertić, to je pitanje privatizacije i pitanje naše svesti i licemerja koji nas vode dotle da svaki put neko može da vam kaže "zašto dajete pare Simpu ili Jumku", a kad se pojave na ulici, svi će da ih podrže i da kažu Vlada mora da im da pare - rekao je Vučić.\n* SNF: Na udaru strateške tačke Srba na KiM\n* Izbacuju Kosovo iz Ustava?\n* Srbija umorna od strpljenja\nPremijer je istakao i da je prihvatio sugestiju MMF, iako smatra da to donosi političku štetu, ali da su bili u pravu time što su insistirali da se neće odlagati odlazak kompanija u stečaj.\nPremijer Aleksandar Vučić uveren je da će Srbija u ovoj godini izaći iz recesije, a da će u 2016. biti jedna od najuspešnijih zemalja u regionu.\n- Ako izbacimo plaćanje kamata u prva četiri meseca budžet je u suficitu 32,4 milijarde dinara - rekao je Vučić.\n- Nećemo biti u recesiji, uveren sam da ćemo iz nje izaći već 2015. godine, a da će u 2016. godini Srbija biti jedna od najuspešnijih zemalja u regionu - naveo je Vučić.\nPremijer je naglasio da će Vlada Srbije nastaviti da sprovodi program sa MMF-om jer je to dobro za našu zemlju.


Jedinstvo donosi ispunjenje - Zdrava Hrana\nProfesorka Laura Edinger-Šons sa Univerziteta Manhajm rukovodila je dvema istraživanjima koja su uključila skoro 75.000 ljudi u Nemačkoj. U prvom istrživanju, učesnici su pitani da odgovore na niz tvrdnji koje su namenjene da odrede njihovo verovanje u jedinstvo (na primer, "verujem da se sve na svetu zasinva na zajedničkim principima" ili "sve na svetu je međuzavisno i utiče jedno na drugo"). Takođe su im postavljana pitanja da se odrede druge ideje povezane sa jedinstvom, kao što su društvena povezanost, povezanost sa prirodom, saosećanje, kao i osećaj da li su zadovoljni.\nKada su upoređeni rezultati, utvrđeno je da su osobe koje su izvestile o većem osećaju jedinstva bile i značajno zadovoljnije u životu.\nDa bi proverili da li je "osećaj jedinstva" raspoloženje podložno promeni, istraživači su ponovili isto ispitivanje sa istim ispitanicima 6 nedelja kasnije i utvrdili da se verovanje u jedinstvo nije promenilo tokom vremena i da se može smatrati stabilnim.\nU drugom pregledu, koji je ovog puta uključio preko 67.000 ljudi, istraživači su se potrudili da odrede da li verovanje u jedinstvo može da objasni zadovoljstvo životom pojedinaca nezavisno od uticaja religije. Dosada je bilo obavljeno mnogo istraživanja o vezi religije i zadovoljstva životom, ali se prof. Edinger-Šons upitala da il tu postoji drugi faktor - konkretno, ona je pretpostavila da osećaj jedinstva može da bolje objasni zadovoljstvo životom pojedinaca još bolje nego pripadnost nekoj religiji.\n"Utvrdila sam da je u raznim filozofskim i religioznim tekstovima središnja ideja jedinstva… Pitala sam se da li je šire verovanje u jedinstvo nešto što je nezavisno od religijskih uverenja, kao i to kako ono utiče na zadovoljstvo životom", objasnila je prof Edinger-Šons.\nUčesnici istraživanja su bili pripadnici raznih religija: katolici, protestanti, muslimani, hindusi i budisti, a čak četvrtina ispitanika se izjasnila kao ateisti.\nKada su svi rezultati upoređeni, utvrđeno je da osećaj jedinstva mnogo bolji predskazatelj osećaja zadovoljstva životom nego bilo koje pojedinačno versko uverenje ili pripadnost nekoj pojedinoj religiji.\nMnogi ljudi danas praktikuju jogu, meditaciju, sportove i druge aktivnosti čiji je cilj da se postigne stanje jedinstva ili toka. Jačanje opšteg verovanja u jedinstvo svega ima potencijal da poboljša živote ljudi, i može biti efikasnije u unapređenju zadovoljstva životom od tradicionalnih verskih uverenja, prokomentarisala je prof. dr Laura Edinger-Šons rezultate ovog obimnog istraživanja.\nIpak, pošto su svi učesnici bili iz Nemačke, dodala je da se mora proveriti da li ti efekti važe i za populacije drugih zemalja i da bi to trebalo dodatno istražiti.\nIstraživanje je objavljeno u časopisu Psychology of Religion and Spirituality, a originalni članak možete naći na sledećem linku:


Članovi MNRO delili cveće u centru Leskovca - juGmedia\nLESKOVAC – Korisnici usluga Udruženja za mentalno i nedovoljno razvijene osobe (MNRO) u Leskovcu danas su obeležili Svetski Dan zaštite životne sredine deljenjem saksijskog cveća.\nCveće je dobilo dve stotine Leskovčana na platou ispred robne kuće u akciji „Gde stigneš ti cvećku posadi“.\n„Praksa je da se, u ovakvim prilikama, ujedinjuju vladin i nevladin sektor, ne bi li se dalo što više na značaju i bitnosti razvoja ekološke svesti kod građana,“ rekao je Vladimir Joić, koordinator u Udruženju MNRO.\nJoić je istakao da je ovo prilika da njihovi korisnici izađu u javnost, na koji način se ta ista javnost senzibiliše u dva pravca – da su oni jednaki sa ostalim građanima, a i da je veoma bitno očuvati prirodu.\nPeti jun je zvanično proglašen za Dan zašite životne sredine deklaracijom Ujedinjenih nacija i od tada se obeležava prigodnim manifestacijama širom sveta.\nBudući da se godišnje u svetu unište hektari šuma veličine Portugalije, ovom svojom akcijom, Udruženje MNRO dalo je doprinos u želji da se nešto promeni na ovom planu.\nPredstavnici Ministarstva odbrane proveli Božić sa vojskom na jugu Srbije\nBUJANOVAC/VRANJE - Državni sekretar u Ministarstvu odbrane Zoran Đorđević i zamenik načelnika Generalštaba Vojske Srbije general-major Jovica Draganić…


SRPS EN 747-1:2016\nПочетна » Стандарди » SRPS EN 747-1:2016\nEN 747-1:2012+A1:2015 CEN/TC 207\nNameštaj – Kreveti na sprat i visoki kreveti – Deo 1: Zahtevi za bezbednost, čvrstoću i trajnost\nOvim evropskim standardom se utvrđuju zahtevi za bezbednost, čvrstoću i trajnost kreveta na sprat i visokih kreveta za upotrebu u domaćinstvu i van njega. Standard se primenjuje na krevete na sprat čija se gornja površina osnove gornjeg kreveta nalazi na visini od 600 mm ili više od poda i na visoke krevete čija se gornja površina osnove kreveta nalazi na visini od 600 mm ili više od poda. Za ispitivanja čvrstoće i trajnosti, opterećenja i sile se primenjuju na krevete sa unutrašnjom dužinom većom od 140 cm i maksimalnom širinom osnove kreveta od 120 cm. Zahtevi za mere namenjeni su smanjenju rizika od nesrećnih slučajeva, posebno za decu. Zahtevi za čvrstoću i trajnost njamenjeni su da predstave upotrebu od strane jedne osobe po krevetu. Zahtevi za bezbednost za druge proizvode koji su sastavni deo kreveta na sprat/visokih kreveta, na primer sto ili nameštaj za odlaganje, nisu obuhvaćeni ovim standardom. Ovaj evropski standard se ne primenjuje na krevete na sprat i visoke krevete sa posebnom namenom, uključujući one koji se upotrebljavaju u zatvoru, vojsci i vatrogasnim brigadama.\nSRPS EN 747-1:2016 zamenjuje SRPS ISO 9098-1:1998 - 21.09.2016\nSRPS EN 747-1:2016 zamenjuje SRPS EN 747-1:2013 - 21.09.2016\nsprečavanje nesrećnog slučaja, osnove kreveta, krevetići, definicije, projekat, trajnost, nameštaj, uputstvo za upotrebu, označavanje, materijali, bezbednost, zahtevi za bezbednost, specifikacija (odobrenje), stabilnost, čvrstoća materijala


Poslovna zona 'Incel' Banja Luka\nPostojanje piralena u Poslovnoj zoni „Incel“ u Banja Luci vlastima u entitetu RS poznato je još od 2005. godine, međutim, ništa nije učinjeno kako bi se izbjegla ekološka katastrofa koja je nastupila 14 godina kasnije, kada su nakon požara ogromne količine opasnog ulja iscurile u zemljište.\nNajnoviji podaci istraživanja češke kompanije „Dekonta“ pokazuju da je na pojedinim dijelovima zemljišta u Banja Luci pronađeno 2.800 miligrama piralena. O razmjerama ekološke katastrofe govori podatak da je dozvoljena količina svega 0,02 miligrama, dok se na jedan miligram radi remedijacija zemljišta.\nPredstavljajući novinarima najnoviji izvještaj, predstavnici Grada Banje Luke i Centra za zaštitu životne sredine istakli su da se izvještaj „Dekonte“ bitno razlikuje od prethodnog izvještaja koji je ova firma radila 2020. godine, te da postoji sumnja da je neko pokušao da lažira podatke o zagađenosti zemljišta.\nU izvještaju od 2020. godine konstatovano je znatno manje zagađenje, a češka kompanija nije nadležnima dala obrazloženje, kaže Tatjana Nišić, koordinatorica u Ekološkoj inspekciji Grada Banja Luka.\nInspektorica Nišić ističe da je upravo ona nalagala monotoringe 2019. godine, kojima su utvrđenje visoke vrijednosti zagađenja, ali da je 2020. godine, uklonjena iz tima za piralen, koji je formiralo Ministarstvo za prostorno uređenje, građevinarstvo i ekologiju RS.\nPojasnila je da je izvještaju iz 2020. godine bilo 5,28 miligrama po kilogramu, dok 2019. godine kada je Grad radio mjerenja na svega 12 uzoraka bilo prisutno 6.670 takvih jedinica.\n„Na vrlo grub i brutalan način sam uklonjena tokom ljeta 2020. godine iz tima i samim tim bila sam spriječena da saznam šta se u tom timu dalje dešava“, rekla je Nišić novinarima u Banja Luci.\nOna kaže da su iz „Dekonte“ na pitanje Grada kako je moguće da su različiti izvještaji, rekli da ne znaju.\nOna je istakla da je u tim vraćena tek nakon promjene gradske vlasti i da su joj sad vraćene nadležnosti kao inspektoru da vodi i završava upravne postupke kao kontrolni organ.\n„To podrazumijeva vođenje upravnih postupaka, dakle, inspektor koji vodi postupak, on ga i završava. Ovo je poziv da se u rješavanje ovog problema uključe sve relevantne institucije, dakle Ministarstvo unutrašnjih poslova i Tužilaštvo, a mi ćemo ispoštovati svoju obavezu i sve ono što imamo, dostavićemo Tužilaštvu“, rekla je Nišić.\nPrema njenim riječima, najkritičnija je lokacija energane na kojoj je utvrđeno najveće zagađenje.\n“Na toj lokaciji je uzeto 450 uzoraka 2021. godine. Od tih 450 uzoraka, jedan uzorak je 2.800”, istakla je ona.\nGradska uprava Banjaluke na konferenciji za novinare predstavlja rezultate posljednjeg izvještaja o zagađenju u poslovnoj zoni Incel.\n„Ljudi iz Centra za životnu sredinu i ekološke gradske inspekcije imaju odriješene ruke da rade sve što je u njihovoj moći – da obilježe teren, da se preduzmu potrebne mjere, ali i da se podnesu krivične prijave prema Tužilaštvu protiv odgovornih lica za ovaj slučaj“, rekao je Draško Stanivuković, koji je dodao da je razgovarao sa stručnim ljudima i da ne mogu da potvrde da li je piralen došao do vode ili nije.\nProfesor Mašinskog fakulteta Petar Gvero ranije je medijima rekao da samo jedna litra piralena zagadi milijardu kubika vode.\nOn se novinarima obratio pismom koje je na jučerašnjoj konferenciji pročitao Tihomir Dakić, predsjednik Centra za životnu sredinu Banja Luka.\nPrema mišljenju Gvere, rješavanje ovog pitanja traje neoprostivo dugo, a naglasio je da postoji vrlo jasna linija odgovornosti za cijeli haos, te da je krajnje vrijeme da se ta odgovornost potegne.\n„Jedino je smisleno da se potegne sa vrha i sada je Tužilaštvo RS na potezu. Što se tiče realizovanih istraživanja ja sam protiv svega u sadašnjoj situaciji sveopšte korupcije i po horizontalni i vertikali. Dok god institucije sistema ne budu stvarno, a ne formalno radile svoj posao treba staviti moratorijum na ovakve stvare, jer se vrlo lako otmu kontrolu“, poručio je Gvero.\nOn, takođe, ističe da odgovornost onih koji bi trebali da stoje iza svega toga ne postoji, jer da postoji stvari bi se drugačije odvijale.\n„Ovaj slučaj sa piralenom je trebao da dovede do ostavke nadležnih ministara, pa čak i pada Vlade, da se to desilo vjerovao bih da postoji neka nada za nas kao entitet“, poručio je Gvero.\nTihomir Dakić istakao je da će Centar za životnu sredinu tražiti odgovornost svih institucija koje su mogle spriječiti ekološku katastrofu, te zaštititi građane i njihovo pravo na zdravo životno okruženje.\nOn je postavio pitanje zašto je nadležno Ministarstvo ćutalo prilikom prodaje tog zemljišta, a potom i prilikom postupanja na prostoru „Incela“.\n„Budući da se tekući upravni postupci vode od strane Gradske uprave mi očekujemo da Grad preduzmu sve moguće mjere kako bi se kontaminirana područja što prije adekvatno obilježila i da iskoristi sve zakonske ovlasti da odgovornim subjektima naloži trajno otklanjanje štete u što kraćem periodu“, istakao je Dakić.\nOn je pročitao i dijelove Elaborata o uticaju piralena na zdravlje ljudi i životnu sredinu, gdje je naglasio da je riječ o dugotrajnim organskim zagađujućim materijama, koje dugo opstaju u životnoj sredini i organizmima i da imaju toksična dejstva.\nVlasti u entitetu Republika Srpska bile su upoznate sa potencijalnom opasnošću, jer je još 2005. godine iz Evropske komisije stigao dokument o postojanju piralena u Banja Luci.\nDokument je u međuvremenu zagubljen što je prije dvije godine potvrdila i Srebrenka Golić, ministarka prostornog uređenja, građevinarstva i ekologije u Vladi RS.\n"Tragamo za tom studijom, ali je nigdje nema. Obratili smo se Evropskoj komisiji da nam dostave kopiju", rekla je tada Golić.\nIz Ministarstva za prostorno uređenje, građevinarstvo i ekologiju RS su rekli novinarima da će se danas oglasiti, nakon što se informišu o tome koji su podaci izneseni.\nU brojnim preprodajama imovine i objekata nekadašnjeg banjalučkog giganta čini se da niko nije brinuo o opasnom piralenu - ulju koje se nekada koristilo za hlađenje trafoa i transformatora, ali je izbačeno iz upotrebe pošto je utvrđeno da je kancerogeno i opasno po zdravlje ljudi i životnu sredinu.\nPodsjećamo, Banjalučani su za postojanje piralena saznali u martu 2019. godine kada je u krugu bivše fabrike izbio veliki požar, nakon što su radnici jednog privatnog preduzeća sjekli dijelove transformatora, pa je došlo do curenja i zapaljenja ove opasne materije.\nOsim povremenih izvještaja o razmjerama štete, građani Banja Luke već dvije godine nemaju informacije o tome kada će problem biti riješen, ko će snositi odgovornost i na koji način je ova ekološka katastrofa već uticala na zdravlje i životno okruženje građana Banja Luke.


Kosovske vlasti pokušale zastrašivanjem da proteraju porodicu Simić\nZamenik Ombudsmana Ljubinko Todorović posetio je selo Babin Most i sa meštanima razgovarao o dešavanjima koja su potresla najviše žitelje ovog sela, a i širu javnost. Todorović je u kontaktu sa meštanima Babinog Mosta zaključio da je razlog pretresa 11 srpskih kuća izvršen zbog ubistva policajca Avnija Kosumija. Todorović podseća da je na dan ubistva i još nekoliko dana za redom izvršeno više pretresa u kućama porodice Simić, Danić i Vučković. U blizini je bilo i albanskih kuća ali u njima nije izvršen pretres, zaključuje Todorović. On podseća i na hapšenje Srećka Simića, za koga je utvrđeno da je uhapšen greškom. Zamenik Ombudsmana je zaključio da je ubistvo policajca navedeno kao povod ali ne i razlog za kršenje ljudskih prava. “ Meštani su kao razlog naveli decentralizaciju, odnosno formiranje srpske opštine, koju bi činila sela sa većinskim srpskim stanovništvom i koja bi se zvala opština Prilužje”, kaže Todorović. On smatra da su Kosovske vlasti pokušale da zastrašivanjem proteraju najbrojniju i ekonomski najjaču porodicu u ovom selu. “Odlaskom ove porodice najverovatnije bi usledio i odlazak drugih srpskih porodica”, kaže zamenik ombudspersona.


Predsednik Srbije je na posebnoj sednici Narodne Skupštine posvećenoj Ksoovu, rekao da prema informacijama koje Srbija poseduje, u akciji Prištine učestvuju pripadnici specijalnih kosovskih jeinica i FIT, koji su do sada upali na teritoriju severa Kosova sa 73 vozila, uglavnom oklopna.\n"Još 50 čeka kod Južne Mitrovice, a još 50 čeka u Srbici. Osam je upućeno u Zubin Potok. Do sada su privedene 23 osobe, uglavnom srpske nacionalnosti, ima i bošnjaka. Akcija je izvedena na teritoriji tri opštine, Kosovskoj Mitrovici, Leposaviću i Zubinom Potoku, dakle na teritoriji celog Kosova i Metohije", rekao je Vučić.\nMeđu uhapšenima je najviše pripadnika snaga kosovske policije, rekao je predsednik Srbije. "Upravo je to ono o čemu smo imali saznaja pre 15 dana kada smo alarmirali međunarodnu javnost", rekao je Vučić i dodao da je trenutno i dalje veoma teško u Zubinom Potoku gde pripadnici specijalnih jedinica pucaju na nenaoružan narod.\n"Neće biti granice na Kopaoniku, zaštitićemo narod"\nPredsednik Srbije je ukazao da je Hašim Tači u ponedeljak pozvao Albaniju na ujedinjenje, a to znači, ističe, da oni žele da upostave albansku granicu prema Srbiji na Kopaoniku.\n"Znam da će svi ovi junaci koji su me optuživali za idaju i koji su na fašistički način pokušavali da spreče poslanike da rade svoj posao ovde. znam da će odjednom da postanu glavni mirotvorci i govoriti kako bi trebalo da zaštitimo naš narod".\n"Razumem potpuno težinu sitaucije. Želim da imate poverenja u mene kao predsednika Srbije da ćemo svaku vrstu naredjenja koju budem izdao mnogo puta promistiti, ali ono što vam garantujem to je da, ako dodje do ekslacije sukoba i ako dodje do daljih napada na spski narod i srpski živalj... sve što mogu da vam kažem - Srbija će pobediti", poručio je Vučić.\n13.05.2021 Ivan Zaporožac novi načelnik ŠU na Kosovu (625)\n13.05.2021 Muslimani slave Ramazanski bajram (151)


Učenici iz Darmštata u Beogradu – septembar 2018. | XIII beogradska gimnazija\nUčenici iz Darmštata u Beogradu – septembar 2018.\nOve godine je naša škola ponovo bila domaćin gostima iz Nemačke. Jedanaest učenika gimnazije „Bertold Breht“ iz Darmštata je u pratnji profesora Katarine von Grevenic i Maltea Mihela posetilo našu školu i naš grad, u periodu od 15. do 22. septembra. Učenici su kao i svake godine bili smešteni u domovima naših učenika, s kojima su proveli nezaboravnih nedelju dana.\nTema susreta je bila „Dunav spaja.“ U skladu s temom smo realizovali naš program. Prvog dana boravka u školi je profesor Aleksandar Vučetić održao čas sa gostima i domaćinima s istom temom, gde je na zanimljiv način upoznao goste sa lepotama Dunava u našoj zemlji i mnogim tvrđavama na Dunavu, kao i njihovom istorijom. U okviru programa smo izveli dva celodnevna izleta, koji su se našim gostima izuzetno dopali. Posetili smo Humnanitarno udruženje Nemaca „Gerhard“ u Somboru, gde su nas srdačno dočekali i održali prezentaciju o Podunavskim Nemcima u Srbiji, i upoznali nas s njihovim životom i radom. Ljubazni predsednik udruženja, gospodin Bek, nas je lično poveo u šetnju Somborom i pokazao nam sve lepote i znamenitosti ovog divnog grada.\nGosti su imali priliku da tokom boravka u našoj školi posete časove raznih predmeta, a posebno interesovanje je izazvao čas hemije, koji je priredila, uz nesebično angažovanje, profesorka hemije, Anita Stojčevski.\nU okviru zabavnog programa pružili smo našim gostima prvog dana boravka vožnju brodom, gde su mogli s naših reka da uživaju u lepotama našeg grada, a zatim smo zajednički posetili Muzej savremene umetnosti. U četvrtak, 20. septembra smo posetili novootvoreni Narodni muzej i imali priliku da se zajedno s gostima upoznamo sa dragocenim umetničkim blagom ove cenjene kuće.\nPoslednjeg dana njihovog boravka smo posetili Golubac i golubačku tvđavu, a zatim se vratili u Viminacijum, gde su naši gosti i domaćini, pre obilaska lokaliteta, imali jedinstvenu priliku da oprobaju svoje sportske veštine u Adrenalin parku, u kome su proveli dva sata uživajući u neobičnim sportskim aktivnostima.\nSve vreme boravka naših gostiju nam je vreme išlo na ruku, pa je i ono ulepšalo zajedničke trenutke.\nU subotu, 22. septembra, smo se teška srca rastali od naših gostiju uz mnogo suza i dugih, srdačnih zagrljaja. S nestrpljenjem čekamo maj, kada ćemo se opet sresti s našim prijateljima, ovaj put u Darmštatu, u Nemačkoj.\nNevenka Jevtić, profesor nemačkog jezika


Pacoli najavio moguće ukidanje taksi\n09.03.2019. / 8:30\nPRIŠTINA, Zamjenik kosovskog premijera Kosova Bedžet Pacoli veruje da bi sljedeće sedmice kosovska vlada mogla da suspenduje takse od 100 odsto na proizvode srpskog i bosanskog porijekla, ali istovremeno smatra da bi najispravnije bilo da se o njihovom ukidanju razgovara u danu kad dvije strane sjednu ponovo za pregovarački sto.\n“To je najispravniji način. Nema potrebe ni da mi nekog drugog uslovljavamo, zato treba da sjednemo za sto i pogledamo se u oči. Ja se slažem s tim da taksa ostane na snazi do trenutka kada mi budemo seli sa srpskom stranom i počeli dijalog”, rekao je Pacoli, prenosi “Gazeta ekspres”. Tanjug\nTagovi: bedzet pacolibihkosovosrbijaukidanje taksi


Uskoro počinje vakcinisanje starijih od 65 godina, u pripremi i platforma za online prijave - Srebrenik.NETwork\nPočetna/Članci, fotke i video/Gradska hronika/Uskoro počinje vakcinisanje starijih od 65 godina, u pripremi i platforma za online prijave\nDo sada je Tuzlanskom kantonu od narudžbe putem Covax mehanizma uručeno ukupno 4920 doza vakcina od čega 1500 doza Pfizera i 3420 doza Astrazeneke. Sve vakcine su raspođene prema potrebama zdravstvenih ustanova gdje su još uvijek u fokusu prioritetne grupe. Privatne zdravstvene ustanove svoje spiskove za vakcinaciju dostavljaju Zavodu za javno zdravstvo i ti spiskovi se proslijeđuju domovima zdravlja u općinama gdje zdravstvena ustanova djeluje te će radnike iz privatnog zdravstvenog sektora vakcinisati nadležni domovi zdravlja.\nOpet se ide na vakcinaciju prioritetnih kategorija, to su zdravstveni radnici, štićenici i uposlenici staračkih domova s obzirom da je donacijom Srbije Tuzlanskom kantonu pripalo 2000 doza što nije bilo dovoljno da se završi vakcinacija zdravstvenih radnika, kaže Jasmina Džambić Brkić, epidemiolog u Zavodu za javno zdravstvo TK.\nTimovi porodične medicine u svakoj općini sačinili su spiskove za vakcinaciju osoba starijih od 65 godina tako da će nadležne ustanove čim završe sa vakcinacijom prvih prioritetnih skupina krenuti i sa vakcinacijom osoba starijih od 65 godina.\nNaravno kao i od početka, kada imate situaciju da nemate dovoljan broj doza , uvijek među prioritetima tražite prioritete. Pa će tako ići po prioritetima stariji do 75 godina, pa stariji od 70, pa stariji do 65 i tako kao što smo u početku sa zdravstvenim radnicima prvo vakcinisali one u covid odjelima pa onda ostali po prioritetima, ističe dr.Brkić.\nTuzlanski kanton još uvijek nema jasan plan vakcinacije stanovništva niti platformu za online prijave građana koji se žele vakcinisati. Nadležni ističu da su počeli poduzimati određene aktivnosti u tom smijeru, no kada će građani dočekati završetke planiranja, pripremanja, razgovora i pregovora, još uvijek nije poznato.\nPlan vakcinacije pravimo, sutra ćemo razgovarati o mehanizmu online uključivanja prijava građana u ovaj sistem vakcinisanja. Koordinaciono tijelo spremamo kao znak strateškog pristupa problemu sa kojim se teško nositi na nivou pojedinih štabova. Želimo sada da objedinimo rad svih štabova, kazao je Kadrija Hodžić, premijer TK.\nKao pomoć u prevazilaženju negativnih posljedica pandemija korona virusa Tuzlanski kanton je i ove godine od Vlade Federacije odnosno kredita MMF-a dobio nešto više od 38 miliona KM. Ova sredstva će najviše biti usmjerena na pomoć privrednicima koji su pretrpjeli najveću štetu zbog pandemije.\nDruga pomoć je finansijski paket zdravstvenom sistemu od 9,5 miliona koji će biti raspoređeni na način da 5 miliona ide UKC a 4,5 miliona domovima zdravlja a ta sredstva će biti operativna tek u kasno ljeto, dodao je premijer.\nA za saniranje ekonomskih šteta uzrokovanih pandemijom Federalno ministarstvo finansija je Tuzlanskom kantonu namijenilo oko 1,5 miliona KM od čega oko 870 000 za ekonomske štete u zdravstvenom sektoru. Za nadati se da će novac biti utrošen u navedene svrhe i onemogućiti kolaps kako zdravstvenog tako i privrednog sektora u našem kantonu.\nObjava Uskoro počinje vakcinisanje starijih od 65 godina, u pripremi i platforma za online prijave pojavila se prvi puta na Radio Srebrenik.\nPrethodna “Trojka” uoči izbora gradonačelnice Sarajeva: Radimo svi skupa da interesi građana budu prvi\nSljedeća Bijela kuća ne podržava uvođenje covid pasoša


Tači zakazao konstitutivnu sednicu Skupštine Kosova za 24. decembar | Insajder\nTači zakazao konstitutivnu sednicu Skupštine Kosova za 24. decembar\n"Predsednik i Predsedništvo Šestog saziva zakonodavnog tela Skupštine Republike Kosovo, u skladu sa važećim zakonodavstvom na snazi, pripremaju nacrt dnevnog reda za prvu, konstitutivnu sednicu Skupštine Republike Kosovo", kaže se u saopštenju.\nLider Pokreta Samoopredeljenje (PS) Aljbin Kurti potvrdio je da će se danas sastati sa liderom Demokratskog saveza Kosova (DSK) Isom Mustafom da bi nastavili razgovore o postizbornoj koaliciji.\nKurti je, kako prenosi KTV, rekao kako "nema prepeke koju neće preći" da bi se postigao sporazum.\nIzbori na Kosovu održani su 6. oktobra. Srpska lista je na njima osvojila 53.861 odnosno 6,4 odsto glasova.\nNajviše glasova dobio je Pokret Samoopredeljenje (LVV) osvojio je 221.001 glas (26,27 %), sledi Demokratski savez Kosova sa 206.516 glasova (24,55%), Demokratska partija Kosova sa 178.637 (21,23%), dok je koalicija AAK-PSD odnela 96.872 (11,51%) glasova.


Tanjug 13. aprila 2021. 09:46\nMOSKVA – Nadležna ustanova u Indiji odobrila je upotrebu ruske antikovid vakcine Sputnjik V, saopšteno je danas iz ruskog Direktnog investicionog fonda.\nIndija je po broju obolelih od kovida-19 pretekla Brazil i zauzela drugo mesto na svetu iza SAD, a do sada je na 1,4 milijarde stanovnika Indije dato oko 105 miliona doza vakcina protiv korona virusa, preneo je Rojters.\n„Indija, druga najmnogoljudnija zemlja na svetu, postala je 60. država u kojoj je odobrena upotreba Sputnjik V vakcine nakon pozitivnih rezultata faze 3 kliničkih ispitivanja u toj zemlji. Vakcina Sputnjik V sada se može koristiti u ovih 60 zemalja koje ukupno imaju preko tri milijarde stanovnika“, saopšteno je iz ruskog Direktnog investicionog fonda.\nIndija je potpisala ugovor o proizvodnji više od 750 miliona doza Sputnjika V u pogonima šest indijskih farmaceutskih kompanija, a u ovom trenutku u toj zemlji se koriste vakcine AstraZeneke i domaće kompanije Barat Biotek.


Život blizu prometne ceste može uzrokovati srčani udar - Klix.ba\nIstraživanje na 50.000 ljudi\nŽivot blizu prometne ceste može uzrokovati srčani udar\n22.6.2012. u 20:44\nIstraživanje je pokazalo da život pored saobraćajnica i buka koju saobraćaj stvara mogu dovesti do srčanog udara. Istraživači kažu da svako povećanje buke od deset posto povećava rizik od infarkta za 12 posto.\nSlična istraživanja rađena su i ranije, a sugerisala su da povećanje buke i prašina u kombinaciji mogu uzrokovati infarkt, međutim, rezultati nisu bili uvjerljivi. Novo istraživanje urađeno na 50.000 ljudi ponudilo je jasne dokaze da saobraćajna buka pojačava rizik od infarkta, piše časopis PLoS ONE.\nDr. Mette Sorenson iz Društva za borbu protiv raka iz Danske, kaže da je razlog zbog kojeg buka utječe na srce nepoznat, ali razlog bi mogao biti to što buka uzrokuje stres i poremećaj spavanja. Ljekari objašnjavaju kako san općenito šteti zdravlju srca i dovodi do kardiovaskularnih problema, a poznato je da pogotovo stariji ljudi imaju problema sa snom te im buka dodatno otežava.\n“Stres i poremećaj spavanja mogu uzrokovati promjenu životnih navika, uključujući i povećano konzumiranje cigareta, a samim tim se povećava i rizik od ifarkta. Ukoliko je buka u vašoj blizini konstanta i ako ste pod stresom vjerovatno ćete i više pušiti”, kaže Sorenson.\nBudući da je istraživanje provedeno uglavnom u urbanim sredinama, vjerovatno i neki drugi čimbenici pospješuju infarkt.\nNekoliko prirodnih načina za liječenje uboda komaraca\n22.06.2012. u 20:29


Vesti :: Besplatni pregledi pun pogodak, sprečeno više hiljada ozbiljnih bolesti\nTokom pet dana akcije besplatnih preventivnih pregleda koju je organizovalo Ministarstvo zdravlja pregledano je skoro 100.000 građana, dok je danas u više od 100 zdravstvenih ustanova širom Srbije preventivni pregled obavilo ukupno 21.023 građana.\nUkazujući da se akcija sprovodi u cilju rane dijagnostike i prevencije bolesti, Ministarstvo zdravlja je u svom saopštenju istaklo da je na ovaj način kod više hiljada građana sprečeno ozbiljno oboljenje, što je i najznačajniji rezultat ove akcije.\nU saopštenju se ukazuje da je tokom današnjih pregleda zabeleženo značajno interesovanje za mamografske i ginekološke preglede, usled čega su svim zainteresovanim građankama pregledi ove vrste zakazivani i za naredne dane.\nU skladu sa iskazanim ogromnim interesovanjem građana za besplatnim pregledima, Ministarstvo je najavilo da će nastaviti da ih organizuje svakog meseca, kao i da će poseban akcenat biti dat prevenciji kancerogenih oboljenja, u skladu sa kampanjom Rak je izlečiv koju Ministarstvo zdravlja realizuje u saradnji sa RTS.\nMinistarstvo zdravlja je zahvalilo građanima na podršci ovoj akciji, kao i svim zdravstvenim radnicima na uloženom trudu i posvećenosti.\nIzvor:BLIC 29. 01. 2018.\n29. Januar 2018. Vesti 0 1225\nministarstvo vise hiljada zdravlja bolesti spreceno pregledi gradjana vesti ozbiljnih besplatni pogodak akcije tokom pregleda koju\nTri reči: vise hiljada ozbiljnih, hiljada ozbiljnih bolesti, besplatnih preventivnih pregleda, organizovalo ministarstvo zdravlja, akcije besplatnih preventivnih, vesti besplatni pregledi, ozbiljnih bolesti vesti, bolesti vesti besplatni, dana akcije besplatnih\nDve reči: ministarstvo zdravlja, vise hiljada, pogodak spreceno, ozbiljnih bolesti, hiljada ozbiljnih, besplatni pregledi, spreceno vise\nJedna reč: ministarstvo, vise, hiljada, zdravlja, bolesti, spreceno, pregledi, gradjana, vesti, ozbiljnih, besplatni, pogodak, akcije, tokom, pregleda, koju


KPGT Ljubiše Ristića postaje gradsko pozorište – Studio B\nKPGT Ljubiše Ristića postaje gradsko pozorište\nKPGT Ljubiše Ristića postaje gradsko pozorište Tanjug\nObjavljeno: 16.11.2020. 08:29 Izmenjeno: 16.11.2020. 17:01\nZamenik gradonačelnika Beograda Goran Vesić izjavio je da će grad Beograd preuzeti osnivačka prava nad pozorištem KPGT Ljubiše Ristića.\nVesić je za televiziju Hepi rekao da je Ljubiša Ristić najveći jugoslovenski i srpski pozorišni reditelj modernog doba, a KPGT njegov životni projekat i jedan od najvećih u našem pozorištu koji postoji 42 godine.\n„Ponosan sam jer poslednje dve godine ovo pozorište ima kontinuiranu podršku grada Beograda. Ovo pozorište koje ima svoju scenu u Staroj šećerani, okuplja mlade glumce i posle četiri decenije, predstavlja pozorišnu avangardu i jedinstvenu pojavu u našoj kulturi“, rekao je Vesić.\nOn je objasnio da se prošle nedelje dogovorio sa osnivačem KPGT Ljubišom Ristićem da tokom 2021. godine, a najkasnije do 1. jula Grad Beograd preuzme osnivačka prava nad ovim pozorištem.\n„Kao i u slučaju Teatra Vuk, Grad Beograd će pokrivati troškove rada pozorišta i projektno finansirati predstave. Svojevremeno je Grad Beograd, istom principu, preuzeo Zvezdara teatar. Preuzimajući osnivačka prava Grad će obezbediti da ovo alternativno pozorište normalno radi“, naveo je Vesić.\nOn je podsetio da se pozorište nalazi u Šećerani, koja će do kraja godine izmenom Plana generalne regulacije Grada Beograda biti proglašena prostorom namenjenom za kulturu, obrazovanje kao i kreativnu industriju i inovacije.\n„Grad će otkupiti Šećeranu a potom će zgrade koje su ti nalaze biti rekonstruisane prema projektima Zavoda za zaštitu spomenika kulture. Tako će ovaj nekada industrijski objekat postati novi kulturni centar našeg grada a najvažniji sadržaj će biti upravo KPGT“, objasnio je Vesić.\nOn je istakao da je ova odluka zahvalnost grada Beograda Ljubiši Ristiću za sve što je učinio za kulturu našeg grada i zemlje.\nVesić je naglasio da Grad Beograd ulaže u kulturu više od četiri odsto budžeta što je nekoliko procenata više od drugih glavnih gradova u regionu.\n„Kada govorim o tim ulaganjima ne računam novi Muzej grada čiju izgradnju počinjemo na proleće, a koji će koštati oko 20 miliona evra, novi teatar “Bojan Stupica“ čija je vrednost osam miliona evra, novu gradsku galeriju na Kosančićevom vencu koja će koštati oko dva miliona evra i rekonstrukciju pozorišta “Dadov“ čija je vrednost malo veća od milion evra. Svaki dinar uložen u kulturu je ulaganje u budućnost. Kada bismo mogli davali bismo više mada Beograd poslednjih godina ulaže u kulturu više nego ikada decenijama unazad“, poručio je Vesić.


Financial Times nije objavio da Srbija munjevito ide naprijed! | Aktuelno\nNaslovna REGION Financial Times nije objavio da Srbija munjevito ide naprijed!\nFinancial Times nije objavio da Srbija munjevito ide naprijed!\nI još važnije: pomenuti izvještaj o Srbiji je zapravo plaćeni sadržaj – platili su ga Ministarstvo finansija, Privredna komora i nekoliko lokalnih samouprava. Tanjug piše da je u specijalnom dodatku FT kroz tri teksta i intervju sa Sinišom Malim predstavio uspjeh ekonomskih i fiskalnih reformi zemlje\nGlavna vijest u Srbiji juče bila je da je britanski list Financial Times FT objavio kako “Srbija munjevito ide naprijed”. Dugi, pohvalni tekst srpskoj ekonomiji i ministru finansija Siniši Malom prenio je najprije Tanjug, a potom i drugi mediji. Međutim, tekst iz koga smo mogli da saznamo da je Srbija jedna od “evropskih ekonomskih zvijezda”, nije objavio FT već magazin koji objavljuje ista firma (FT Group).\nI još važnije: pomenuti izvještaj o Srbiji je zapravo plaćeni sadržaj – platili su ga Ministarstvo finansija, Privredna komora i nekoliko lokalnih samouprava. Tanjug piše da je u specijalnom dodatku FT kroz tri teksta i intervju sa Sinišom Malim predstavio uspjeh ekonomskih i fiskalnih reformi zemlje.\n“Srbija se preporodila od 2012. godine kada je bila na ivici ponora i postala je stabilna ekonomija, koja kontinuirano bilježi rast stranih investicija i bruto domaćeg proizvoda, kao i pad javnog duga”, ocjenjuje britanski Financial Times“ , piše Tanjug.\nOsim “ivice ponora“ koju je Tanjug “stavio u usta“ ovom listu, ostatak teksta – o rekordnom rastu BDP-a i stranih investicija, smanjenja nezaposlenosti, reformama, pogodnosti za investitore, procvatu automobilske i IT industrije – zaista predstavlja doslovan prevod djelova izvještaja o Srbiji.\nMeđutim, ne samo da je taj izvještaj pogrešno pripisan Financial Times-u, već nigdje nije naglašeno da je zapravo njegovu izradu platila država Srbija.\nPomenuti specijalni izvještaj o Srbiji objavio je FDI magazin (FDI je skraćeno od Foreign Direct Investment). Ovaj magazin i FT dio su iste grupacije, ali su dvije različite novine, decidirana je urednica FDI-ja Kortni Fingar u izjavi za Raskrikavanje.\n“FDI magazin je specijalizovana publikacija koju proizvodi FT Grupa, i iako je to “sestrinska publikacija“ lista Financial Times, to nisu iste stvari. Tražićemo da svi koji citiraju ovaj izvještaj ispravno navedu FDI magazin kao izvor”, kaže Fingar.\nFDI: Razmatramo pravne mjere protiv srpskih medija\nUrednica FDI Kortni Fingar kaže za Raskrikavanje da su mediji u Srbiji bez prava uzeli djelove njihovog izvještaja, promijenili određene riječi i smisao kako bi “stvorili netačnu predstavu“ i pogrešno pripisali tekst Financial Times-u.\n“Trenutno se savjetujemo sa pravnicima kako dalje da postupamo sa odgovornima. Smatramo da će se dalje neprecizno prenošenje samo još više odraziti na kvalitet i kredibilitet srpskih medija”, navodi se u saopštenju urednice FDI, koja je posavjetovala medije da “prestanu sa tim“.\nIzvještaj se sastoji od tri teksta – jedan je o rastu BDP-a, stranih ulaganja, broja zaposlenih, drugi je o procvatu automobilske industrije, a treći o procvatu IT industrije – i intervjua sa Sinišom Malim.\nNovinar je Sinišu Malog pitao samo tri pitanja: kako to da je Srbija imala najviše grinfild investicija na svijetu 2019. godine, da li je moguće biti prijatelj sa svima i održati veze sa Kinom i Rusijom ako se priključimo EU i u kom sektoru ili projektima bi volio da vidi više stranih direktnih investicija.\nMeđutim, ono što je u njegovom tekstu praktično na početku naglašeno, ali ne i u srpskim medijima, jeste da je izrada izvještaja plaćena.\n“Troškove izrade ovog izvještaja pokrili su Ministarstvo finansija Srbije, Privredna komora Srbije, Uprava za slobodne zone, Slobodna zona Subotica, Slobodna zona Svilajnac, Slobodna zona Užice, Slobodna zona Priboj i Slobodna zona Smederevo. Izvještavanje i uređivanje je nezavisno sproveo FDI magazin”, navodi se u izvještaju.\nNovinar Sebastijan Šehadi, autor ovih tekstova, za Raskrikavanje tvrdi da veoma pozitivan ton izvještaja nema ništa sa tim što je izvještaj plaćen jer, kako kaže, srpska ekonomija na makronivou stoji mnogo bolje nego prije pet godina.\n“Svoju novinarsku nezavisnost čuvam time što imam potpunu kontrolu nad onim što je napisano. To je zakonska obaveza. Sponzor potpisuje izjavu o odricanju od odgovornosti (disklejmer)“, navodi Šehadi.\nTvrdi da bi imao potpunu slobodu da u izvještaju konstatuje da je ekonomska situacija u nekoj zemlji katastrofalna, a na pitanje zašto u tekstu, osim zvaničnih statistika i izjava ljudi iz institucija, nema i drugu stranu, odnosno glasove kritike, on objašnjava:\n“Da, definitivno bih mogao da razgovaram sa nekim ekonomistom o ovome, zbog čega sam uključio i ekonomistu iz Evropske banke za obnovu i razvoj u izvještaj. Međutim, što se tiče grinfild investicija, ne može se poreći da je Srbija to obavila izuzetno dobro“, kaže on.\nUrednica FDI Kortni Fingar nije željela da otkrije koliko je plaćeno za izradu ova tri teksta i intervju koji ukupno zauzimaju šest strana u magazinu.\nKako se može videti na njihovom sajtu, cijene oglašavanja kreću se od 4180 dolara za pola strane do 65.000 dolara za izvještaj od 16 strana sa naslovnom stranom.\nOvaj magazin (izlazi dvaput mjesečno) bavi se stranim investicijama širom svijeta, kao i poslovnom klimom za ulaganje u određena područja, o čemu objavljuju vijesti, istraživanja i analize. Važan dio njihove publike su menadžeri i investitori koje informišu gdje su kakve mogućnosti za ulaganje.\n“Pomažemo agencijama koje promovišu investiranje, organizacijama za ekonomski razvoj i drugim vladinim tijelima da privuku investicije“, navodi se na sajtu FDI magazina.\nTako se u dijelu izvještaja koji govori o rastućoj automobilskoj industriji u Srbiji kao prednost navodi to što su tržište jeftine radne snage. To Tanjug nije prenio.\nKao prednost izvještaj ističe i subvencije. Magazin konstatuje da je srpska vlada naročito “velikodušna” prema velikim investitorima.\n“Investitori mogu da dobiju između tri i sedam hiljada eura po zaposlenom, na primjer”, stoji u izvještaju.


Masovne demonstracije u Španiji\nNekoliko stotina hiljada ljudi širom Španije učestvovalo je danas u demonstracijama protiv reformi tržišta rada i mera štednje, za koje strahuju da će oboriti životni standad.\nU Madridu je održan jedan od najvećih protestnih skupova od kada je ekonomska kriza počela pre skoro pet godina.\n"Ugovori su sve gori iz godine u godinu. Oni kažu da žele da investiraju u budućnost, a smanjuju budžete za istraživanja. Oni ne gledaju u budućnost, nego u sledeće izbore, a rezove diktira Brisel", izjavio je univerzitetski istraživač Načo Foče (27).\nNova španska konzervativna vlada počela je u decembru četvorogodišnji mandat povećanjem poreza i budžetskim rezovima od oko 15 milijardi evra, a moraće da uštedi još 40 milijardi evra da bi ispunila oštre ciljeve u vezi sa smanjenjem deficita koje je postavila Evropska unija.\nVlada je usvojila i reforme finansijskog sektora i tržišta rada, dajući veća ovlašćenja kompanijama prilikom zapošljavanja i otpuštanja, u nadi da će umiriti nervozu na finansijskim tržištima.\nŠpanija ima četvrtu najveću ekonomiju u evrozoni, a zahvaćena je krizom od kada je socijalistička vlada nagomilala jedan od najvećih budžetskih deficita u evropskom bloku i time izazvala bojazan investitora da je izgubila kontrolu nad državnim finansijama.\nSUKOBI U BASKIJI Demonstranti gađali policiju ciglama, ona im uzvratila PENDRECIMA


Proces saobraćajnog planiranja od prognoza saobraćajne potražnje preko makrosimulacije do detaljne analize raskrsnica, mikrosimulacije i 3D animacije.\nZa modelovanje saobraćaja naš tim koristi softverski paket PTV Vision, a jedan deo tog paketa čine softveri VISUM i VISSIM.\nVISUM je platforma koja je prvenstveno namenjena za planiranje saobraćaja (makro simulacija). Struktura mreže za putnički, teretni i javni saobraćaj može biti modelovana do veoma visokog stepena detaljnosti.\nVISUM se primenjuje u planiranju saobraćaja radi utvrđivanja potražnje po vidovima, korisnicima, svrhama i vremenima putovanja.\nVISSIM je softverski program za mikro simulaciju saobraćajnih tokova. Do sada je našao primenu u modelovanju praktično svakog dela saobraćajne mreže, od prostih, izolovanih raskrsnica svih tipova kontrole (fiksni režim rada, detektorski režim rada, nesignalisane raskrsnice) do složenih koridora kontrolisanih signalisanim raskrsnicama u koordinisanom režimu rada, zatim modelovanju otvorenih i zatvorenih parking površina, modelovanju Inteligentnih Transportnih Sistema itd.\nJedan od izlaznih rezultata mikro-simulacije, koji se primenjuje za prezentaciju, je 3D animacija. VISSIM je izuzetno značajan za detaljnu analizu od Idejnog rešenja, Glavnih projekata, Studija izvodljivosti do Projekta izvedenog stanja.\nVISSIM daje odgovor o prednostima i manama predloženih mera pre ili posle njihove implementacije.


Dragutin Topić - Blic Sport\nEvropski atletski kongres održavao se u petak i subotu na Bledu u Sloveniji. Birao se novi predsednik, tri podpredsednika i 13 članova EA odbora, ali za ovdašnju javnost najvažnija vest je da je naša delegacija uspela da blokira prijem "Atletskog saveza Kosova".\nIz teretane po titulu: Dragutin Topić trenira Zvezdinog kapitena Milijaša /VIDEO/\nTri su kola do kraja prvenstva Srbije u fudbalu, a fudbaleri Crvene zvezde će, bez obzira na učinak Partizana koji zaostaje tri boda, postati šampioni ako osvoje bar šest od mogućih devet bodova. Spremajući se za dve neophodne pobede, kapiten crveno-belih Nenad Milijaš prilično vredno redi u teretani i to pod nadzorom našeg proslavljenog skakača u vis, atletičara Dragutina Topića.\nKraj za Topića već na startu, tri puta rušio lestvicu na visini od 2,16 metara\nSrpski atletičar Dragutin Topić nije uspeo da se plasira u finale takmičenja u skoku u vis na Evropskom prvenstvu u Helsinkiju.\nDragutin Topić postao svetski rekorder za veterane\nSrpski atletičar Dragutin Topić preskočio je 224 centimetara u disciplini skok u vis na državnom prvenstvu u Kragujevcu i tako postavio novi svetski rekord za veterane.


source.ba | Čelik zvanično otkazao i utakmicu protiv Posušja te će biti izbačen u niži rang\nOmladinski košarkaški klub Čelik večeras neće odigrati ni utakmicu 13. kola Prvenstva Bosne i Hercegovine, u kojem su u Gradskoj areni "Husejin Smajlović" trebali ugostiti Posušje - potvrdio je Feni predsjednik zeničkog tima Goran Bulajić.\nSloboda pobjedonosni niz nastavila u Bijeljini\nLitvanci nadigrali "Zmajeve" u dramatičnoj susretu\nZbog neodigravanja utakmice prošlog kola, koja je registrovana službenim rezultatom 20:0 u korist Slobode, Čelik je kažnjen i novčano s 1.500 KM. Na isti će način biti sankcionisan zenički klub i za neodigranu utakmicu protiv Posušja, ali, nakon objave u Službenom biltenu KSBiH, definitivno će biti i izbačeni te se u nastavku sezone neće više takmičiti u Prvenstvu BiH.\n-Svima je poznato da smo ostali sa samo četiri igrača pa nema smisla organizirati ovu utakmicu te stvarati dodatne troškove i nama i gostima iz Posušja. O tome smo, kao i pred utakmicu prošlog kola, kada nismo putovali u goste Slobodi iz Tuzle, obavijestili komesara Takmičenja Božu Bošnjaka- kaže Bulajić.\n-Jasno je da ćemo biti izbačeni u niži rang, odnosno A1 ligu. Nama, sada, predstoji rad na konsolidaciji kluba te izboru novog rukovodstva. Najrealnije je da ćemo početkom aprila održati Skupštinu kluba te izabrati novu Upravu- najavljuje Bulajić.\nIspadanje u niži rang, uvjerava nas Bulajić, nikako ne znači i gašenje kluba, koji će nastaviti raditi i takmičiti se sa svim mlađim selekcijama te naredne sezone ponovo igrati u A1 ligi Federacije BiH.


Džaferović: Pozivam nadležne da odmah osiguraju sredstva za održavanje izbora\nPozvao je sve one koji su dužni da osiguraju sredstva za održavanje izbora, da to i odmah urade\nPredsjedavajući Predsjedništva Bosne i Hercegovine Šefik Džaferović danas je u Sarajevu izjavio da će Opći izbori u Bosni i Hercegovini biti održani onako kako je propisano po važećem Izbornom zakonu.\n– Pozivam sve političke subjekte koji žele da učestvuju u kampanji da se okrenu tom izbornom procesu koji je praktično jučer počeo kada je Centralna izborna komisija (CIK) BiH donijela odluku o raspisivanju i održavanju Općih izbora, koji će biti održani 2. oktobra ove godine – kazao je Džaferović.\nTakođer, pozvao je i sve one koji su dužni da osiguraju sredstva za održavanje izbora, da to i odmah urade. CIK je izvijestio da je planirano da predstojeći izbori koštaju 11.728.000 KM.\n– Na kraju, pozivam sve one koji su najavljivali eventualne bojkote i blokade da od toga odustanu. Pogotovo od blokada jer svako onaj ko na bilo koji način bude blokirao izborni proces podliježe odgovornosti po Krivičnom zakonu – poručio je Džaferović.\nAmbasadorica Švedske informisala Džaferovića o aplikaciji za članstvo u NATO-u\nDodik zatražio ostavku Džaferovića: Ako ne ode sam pokrenut ću njegovu smjenu


"Zapali" muža radi osiguranja - Sve o osiguranju\n22. septembra 2016.\tZanimljivosti 3,465 Pregleda\nŽivotno osiguranje često je tema krimi-serija, u kojima naslednici ubiju vlasnika polise kako bi se domogli novca. Međutim, jedna Moldavka i njen sin, koji žive u Americi, u dogovoru sa ocem lažirali su njegovu smrt i naplatili čak dva miliona dolara od osiguravajuće kuće!\nSvega dve godine pošto je kupio polisu životnog osiguranja, i kao naslednike upisao suprugu i sina, izvesni žitelj Moldavije pronađen je mrtav, tačnije – izgoreo u požaru. Supruga je iz Amerike došla u Moldaviju kako bi ga „identifikovala“ i potvrdila smrt, a zatim se vratila u Ameriku i podnela zahtev za naknadu štete osiguravajućoj kompaniji. Ona i njen sin zatim su novac prebacili na račune u Moldaviji i Švajcarskoj. Ipak, ubrzo je otkriveno kako je „pokojnik“ zapravo živ, i kako sa novim identitetom živi u Ukrajini, a istražitelji su utvrdili i da je sin sa njim komunicirao preko interneta.\nPrethodni tekst Dunav osiguranje i u prvom polugodištu 2016. prvo na tržištu\nSledeći tekst DDOR finansira 1.500 obuka za mlade vozače u NAVAK-u


Faktor | UEFA može poništiti odluku nacionalnih saveza o listi učesnika u evropskim takmičenjima\nU slučaju prekida\nUEFA može poništiti odluku nacionalnih saveza o listi učesnika u evropskim takmičenjima\nObjavljeno: 23.04.2020. u 22:47\nSarajevo i Željo su trenutno dvije vodeće ekipe u PLBiH\nIzvršni odbor Evropske fudbalske federacije (UEFA) u četvrtak je održao video konferenciju na kojoj je kao član IO-a učestvovao i predsjednik Hrvatskog fudbalskog saveza Davor Šuker.\nNajviše se pričalo o nacionalnim prvenstvima, koja bi trebala biti nastavljena nakon što epidemiološka situacija dozvoli.\n- UEFA traži od nacionalnih saveza i liga da istraže sve opcije kako bi svoja domaća takmičenja doveli do prirodnog završetka. Međutim, UEFA naglašava da zdravlje igrača, gledalaca i svih uključenih u fudbal, kao i cjelokupne javnosti, mora ostati prioritet u ovom trenutku - pišu Sportske novosti.\nAko idealni scenarij, u kojem se liga uspješno završi u predviđenom formatu, nije moguć zbog pandemije i kalendara, preporuka je UEFA-e da se prekinuta takmičenja nastave i okončaju u nekom drugačijem formatu, koji bi i dalje omogućio klubovima da se kvalifikuju za UEFA takmičenja po sportskom kriteriju.\n- Uz najbolju volju, moguće je da nacionalni savezi ili lige imaju legitimne razloge zbog kojih moraju prekinuti svoja takmičenja prije kraja, posebno iz sljedeća dva razloga: Odluka nadležnih tijela da su sportski događaji zabranjeni do datuma kada ne bi bilo moguće završiti aktualnu takmičarsku godinu prije početka sljedeće, te nepremostivi ekonomski problemi zbog kojih je nemoguće okončati sezonu jer bi dovela u rizik dugoročnu stabilnost takmičenja i/ili klubova - navodi se iz UEFA-e, uz jedan naglasak:\n- Ako je domaće takmičenje okončano prije vremena zbog gore navedenih razloga, UEFA će tražiti od nacionalnih saveza da odabere klubove za evropska takmičenja na temelju sportskih kriterija. Pritom se naglašava važnost da procedura za odabir klubova bude utemeljena na objektivnim, transparentnim i nediskriminirajućim osnovama.\nUEFA će pritom zadržati pravo da odbije ili sama procijeni pravo na pristup UEFA-inim takmičenjima bilo kojem klubu koje predloži nacionalni savez u kojem je prije vremena okončano domaće takmičenje.\nUEFALiga prvakaEvropska ligaFSBiH\nIma 15 godina\nMohamed Salah potpisao za danski Brondby


Po hitnom postupku usvojeni su Zakon o izmjenama Zakona o porezu na dohodak i Zakon o dopuni Zakona o doprinosima\nNarodna skupština Republike Srpske kasno sinoć je jednoglasno, po hitnom postupku, usvojila set zakona kojima se plate u zdravstvu povećavaju za šest posto, a ostalim radnicima u tom entitetu pet posto.\nU praksi će to izgledati ovako. Zaposlenima kod privatnih poslodavaca biće veća junska plata za 20 KM ako im primanja prelaze 700 KM. Oni koji imaju, recimo, 600 KM, dobiće povišicu od deset maraka.\nNajmanje povećanje imaće oni s najnižom platom, od svega nekoliko maraka, ali će zagarantovani minimalac biti veći za 20 KM i iznosiće 540 KM.\nUsvojeni su Zakon o platama zaposlenih u javnim ustanovama u oblasti zdravstva, Zakon o izmjenama Zakona o platama zaposlenih u oblasti visokog obrazovanja i studentskog standarda, te Zakon o izmjenama Zakona o platama zaposlenih u osnovnim i srednjim školama i đačkim domovima.\nNarodna skupština usvojila je Zakon o izmjeni Zakona o platama zaposlenih u oblasti kulture, Zakon o izmjenama Zakona o platama zaposlenih u institucijama pravosuđa, te Zakon o izmjenama Zakona o platama zaposlenih u Ministarstvu unutrašnjih poslova.\nPredsjednik Narodne skupštine Nedeljko Čubrilović je, nakon što je apsolviran dnevni red, zaključio rad 19. posebne sjednice.\n#izdvojeno#skupština rs#u fokusu\nUzeli novac od velikog broja vozača: Objavljen identitet uhapšenih policijskih komandira\nU deklaraciji NATO-a spominje se Bosna i Hercegovina


Kreacije i rukotvorine 3 - Ozonpress :: internet portal\nTag: kreacije, nsajam, rukotvorine\nU subotu 3. oktobra 2020. godine, na Gradskoj plaži na Moravi biće održan sajam kreativaca „Kreacije i rukotvorine 3“ . Organizator sajma je Udruženje „ Naše drvo“ u saradnji sa Narodnim muzejem Čačak i Sportskim centrom Mladost. Kao i prethodnih godina na sajmu će svoje rukotvorine prikazati brojni kreativci iz našeg grada. Sajam će biti otvoren u od 12 do 20 časova, kada će posetioci imati priliku da kupe različite rukom rađene predmete, nakit, lutke, lampe i sl.\nIstog dana, 3. oktobra 2020. godine, od 12 do 14 časova, održaće se i „Festival zmajeva“ koji realizuje Udruženje „Klikeraši“ sa ciljem skretanja pažnje na druge izvore energije koji se manje koriste u našem gradu, kao što je snaga vetra i još važnije, na skretanje pažnje značaja dečje igru napolju, na vazduhu, na tom vetru i uz pomoć tog vetra.\n– Želeli bi smo da se toga dana ne igraju samo deca, već i odrasli da se raduju toj igri, zajedno sa svojim mališanima, i svim čarima koje ona donosi kretanjem u prirodi, sa vetrom ili praveći vetar potreban za letenje svoga zmaja – poručuju organizatori.\nObe manifestacije finansijski je podržao grad Čačak.\nkoroncica 28/09/2020 u 16:09 Odgovorite\npa mogli ste i u decembru, bice lepo vreme\nprodje celo leto, onakvi lepi dani, a oni ovo organizuju u oktobru\ni to bas na „plazi“ koja to nije\nsad su to napredne bašče velikih magova ugostiteljstva koji plasiraju novi trend karmina na casi i soljici za kafu\nNaše drvo 29/09/2020 u 09:07 Odgovorite\nDraga Korončice,najlakše je popljuvati svaku akciju koju preduzme neko na dobrobit svih.Mnogo lakše nego se potruditi i nešto uraditi. Prošetaj u subotu do Morave, upoznaj divne kreativne ljude iz našeg grada, možda promeniš mišljenje.\nNaše drvo 29/09/2020 u 08:19 Odgovorite\nDraga Korončice, šta god da se dešava i radi najbolje je odmah popljuvati jer mnogo je lakše tako, ali potruditi se pa uraditi nešto na dobrobit svih, podržati neku akciju, to već iziskuje napor koji Vi očiglednio niste spremni da uložite. Prošetajte u subotu na Moravu,upoznajte neke divne kreativne ljude iz našeg grada, možda promenite mišljenje…Pozdrav!!!\nUžičanka 02/10/2020 u 12:53 Odgovorite\nDa li mi neko može reci gde se tačno održava festival zmajeva?


- Bernard Lagat - B92 - Sport - Olimpijada\n6. avgust 2008. | 02:13\nSport: atletika, 1500m, 5000m\nRođen: 12. decembra 1974, Kapsabet, Kenija\nMedalje: 1 srebro, 1 bronza\nSrednjeprugaš i dugoprugaš Bernard Lagat takmičiće se u trkama na 1.500 i 5.000 metara, a nakon dve olimpijske medalje, bronze u Sidneju i srebra u Atini, u Pekingu će pokušati da se konačno, u 33. godini, domogne najsjajnijeg odličja. 2000. i 2004. predstavljao je rodnu Keniju, a ovog leta, nakon promene državljanstva, takmičiće se pod američkom zastavom.\nNa Igrama je debitovao u Sidneju pre 8 godina, gde je došao kao jedan od vodećih kenijskih dugoprugaša, status koji je opravdao osvajanjem bronzane medalje, iza zemljaka Ngenija i Marokanca El Geruža.\nČetiri godine kasnije ponovo je bio na postolju, ovog puta sa srebrnim odličjem, ponovo iza El Geruža. U dramatičnoj trci kroz cilj je prošao samo 12 stotinki iza trofejnog Marokanca, koji je u Atini slavio i na 5.000 metara.\nPre toga, 2002. godine bio je žestoko kritikovan u Keniji nakon što je, uz još nekoliko zemljaka, odbio da nastupi na Igrama Komonvelta u Mančesteru, kako bi mogao da se takmiči u finansijski mnogo primamljivijoj Zlatnoj ligi Svetske atletske federacije.\nGodinu dana kasnije bio je u centru pažnje još jednog skandala, kada je morao da napusti atletski miting u Parizu, jer je optužen za korišćenje nedozvoljenih sredstava. Brzo je i suspendovan, ali je kazna poništena kada je ‘B’ uzorak spornog doping testa pokazao da, ipak, nije prekršio pravila.\n2005. godine saopštio je da je promenio državljanstvo, pa je zbog pravila Svetske atletske federacije morao da pauzira, propustivši Svetsko prvenstvo u Helsinkiju. Pod američkom zastavom ostvario je najznačajnije rezultate. Na prošlogodišnjem Svetskom prvenstvu u Osaki objedinio je titule na 1.500 i 5.000 metara, učinak koji su na velikim takmičenjima ostvarili još samo El Geruž, 2004. u Atini i Finac Pavo Nurmi, 1924. u Parizu.\nJedini je atletičar koji je zabeležio dve pobede u američkim kvalifikacijama za Peking, ali je u poslednjoj proveri pred odlazak na Olimpijske igre, na mitingu u Londonu, prvi put ove sezone ostao bez pobede.\nU Pekingu neće biti El Geruža, koji je završio profesionalnu karijeru, a Lagat ulazi u takmičenje kao glavni favorit u trkama na 1.500 i 5.000 metara. Eventualnom dvostrukom pobedom ponovio bi uspeh marokanskog asa i ušao u istoriju.


Rusija: Samo dijalog može rešiti krizu u Venecueli - Sputnjik Srbija\n15:10 04.04.2019 (osveženo 15:12 04.04.2019) Preuzmite kraći link\n„Više puta smo govorili da nametanje uslova jednoj od strana u unutrašnjem političkom sukobu u Venecueli i uopšte, bilo gde, ne doprinosi nacionalnom pomirenju. Po našem mišljenju, samo inkluzivni dijalog bez preduslova može pomoći da se dođe do kompromisnih rešenja za krizu“, rekla je Zaharova na brifingu.\nMoskva poziva sve odgovorne i nezavisne u svojim akcijama političke snage Venecuele da sednu za pregovarački sto, dodala je Zaharova.\n„Neće biti suvišno još jednom podsetiti da je predsednik Venecuele više puta davao izjave o spremnosti za to. Još jednom pozivamo sve odgovorne, autoritetne i nezavisne u svojim akcijama političke snage Venecuele, bez obzira na stavove, da sednu za pregovarački sto u ime mirne budućnosti svog naroda i svoje domovine“, istakla je Zaharova na redovnom brifingu.\nOna je dodala da je Rusija spremna da se uključi u sve posredničkim naporima koji se zasnivaju na konstruktivnom pristupu i uzimaju u obzir stavove strana unutar procesa u Venecueli.\nU Venecueli su 21. januara počeli masovni protesti protiv aktuelnog predsednika Venecuele Nikolasa Madura. Predsednik Parlamenta Venecuele Huan Gvaido 23. januara proglasio se za privremenog šefa države. Sjedinjene Američke Države i niz drugih zemalja priznale su Gvaida i zahtevaju od predsednika Venecuele Nikolasa Madura, kog ne smatraju legitimnim šefom države, da ne dozvoli nasilne akcije protiv opozicije. Maduro je Gvaida nazvao „marionetom Sjedinjenih Američkih Država“. Lidera Venecuele Nikolasa Madura kao legitimnog predsednika podržavaju Rusija, Kina i niz drugih zemalja.


Tanjug 18. januara 2021. 08:38\nZAGREB – U Hrvatskoj se do ovog vikenda vakcinisalo oko 46.000 građana, a kod njih 80 zabeležene su uglavnom blaže nuspojave, izjavila je Alemka Markotić, direktorka Klinike za infektivne bolesti „Dr Fran Mihaljević“.\nOna je potvrdila pojavu teže alergijske reakcije kod jedne osobe i navela da su lekari spremno „dočekali i rešili“ tu situaciju, prenosi portal Index.hr.\nDoktorka Markotić je u Dnevniku HTV izjavila da se nakon druge doze vakcinacije očekuju „neke nuspojave, npr. temperatura i bol ruke“, ali da nisu registrovane opasne nuspojave ni tokom kliničke studije, ni prilikom vakcinacije u zemljama u kojima je vakcinu primio veći broj ljudi.\n„Epidemiološka slika je sve bolja, ali pri popuštanju mera trebalo bi biti oprezan jer se širi i novi soj virusa“, poručila je Alemka Markotić.